TotalCar.rs » Ferrari razvija novu platformu\nFerrari je već započeo rad na narednoj generaciji svog flagship superautomobila. Ova italijanska kompanija tek je u preliminarnim fazama razvoja, a nedavno je postignut dogovor u vezi sa dizajnom, inžinjeringom i softverom sa Altair Product Design kompanijom koja će biti uključena u ovaj projekat.\nAltair će raditi na pripremi platforme za naslednika LaFerrarija, ali će na njoj biti zasnovano i nekoliko njegovih derivatia. Tim inžinjera i dizajnera iz ove kompanije radi na ovom projektu, uključujući i njihove stalne dizajnerske, inžinjerske i proizvodne timove.\nLaFerrari je debitovao pre oko tri godne, što znači da je novo vozilo još najmanje četiri ili pet godina daleko. Ipak, Altair već sad navodi da će nova platforma biti za oko 15 odsto lakša, uz poboljšanu čvrstinu, a nivo buke i vibracija biće za 20 odsto manji.\nOsim ovim projektom, Ferrari je trenutno zauzet pripremom Aperte sa otvorenim krovom, koja će debitovati početkom oktobra na Salonu automobila u Parizu.\nKia “GT4 Stinger” koncept stiže na Sajam u Detroitu


Dodik: Iza podmetanja Cvijanović stoje interesi Borenovića i Govedarice - Sve o Srpskoj\nOdabrano • Predsjednik RS\nDodik: Iza podmetanja Cvijanović stoje interesi Borenovića i Govedarice\nPREDSJEDNIK RS POZVAO TUŽIOCE I POLICAJCE DA OTKRIJU DA LI JE PREMA NJIMA BILO PRITISAKA\nUkazao da je skupštinski Anketni odbor trebalo da sasluša i one koji su, poput Govedarice, javno govorili da znaju da je riječ o ubistvu (da je David Dragičević ubijen) jer to nisu mogli zaključiti na osnovu izjava onih koje je saslušao\nPREDSJEDNIK Republike Srpske, Milorad Dodik, ocijenio je kao pokvareno podmetanje konstrukcije na društvenim mrežama da članovi porodice premijera Srpske Željke Cvijanović imaju određene veze sa stradanjem Davida Dragičevića.\nDodik ističe da je to rađeno tendenciozno da bi se nanijela ljudska i politička šteta Cvijanovićevoj i tvrdi da „iza toga nesumnjivo stoji politikantstvo i politički interesi (lidera PDP Branislava) Borenovića i (lidera SDS Vukote) Govedarice“.\n„Željka Cvijanović zaslužna je za stabilnost i snagu Republike Srpske, ona je moj najbliži saradnik i uradila je daleko više nego mnogi na stabilizaciji i očuvanju Srpske“, rekao je Dodik večeras za Alternativnu televiziju.\nOn je istakao da tužioci imaju najveću odgovornost kada je riječ o slučaju Dragičević, te da je neprihvatljivo da nisu reagovali u pravo vrijeme kada je riječ o kvalifikovanju ovog slučaja.\nDodik je naglasio da je cijela situacija veoma ispolitizovana i da je izvještaj Anketnog odbora Narodne skupštine „više predizborni flajer PDP i Branislava Borenovića, nego što je ozbiljan izvještaj“.\nOn je rekao da su članovi ovog odbora morali da znaju podjelu vlasti na zakonodavnu, izvršnu i sudsku i da su to morali poštovati, ali da su se uključili u kvalifikaciju djela, proširivanje članstva odbora, što nije u skladu sa ovlaštenjima ovog tijela i pravilnikom o radu.\nDodik smatra da je Anketni odbor trebalo da sasluša i one koji su javno govorili da znaju da je riječ o ubistvu, poput Govedarice, jer to nisu mogli zaključiti na osnovu izjava onih koje su saslušali.\n„Primarno su prekršili Ustav“, ocijenio je Dodik.\nOn je ponovio da smatra da je konferencija za novinare MUP-a Republike Srpske održana 26. marta bila greška sa stanovišta pristupa i nastupa, ali da to nije krivično djelo, iako postoji moralna odgovornost.\nPredsjednik Srpske napomenuo je da je promijenjen i tim za istragu na zahtjev Davora Dragičevića, oca stradalog mladića, jer se htjelo njemu izaći u susret, poštujući njegovu roditeljsku bol, iako se sada stvara lažna percepcija da vlast nešto krije.\nOn je rekao da nema potvrdu informacije koju je poslanik NDP Dragan Čavić saopštio juče na sjednici Narodne skupštine da je Okružno tužilaštvo u Banjaluci još u petak, 29. juna, donijelo naredbu o sprovođenju istrage protiv NN lica zbog ubistva Davida Dragičevića.\nDodik je naglasio da tužioci ne rade svoj posao i da su dozvolili da se stvara određena imaginacija, te pozvao tužioce i policajce da javno saopšte da li je bilo pritisaka i sprečavanja u njihovom radu.\n„Prvi put se suočavaju sa pritiskom javnosti i poklekli su“, istakao je Dodik.\nTagovianketni odbor NS RS Branislav Borenović Vukota Govedarica David Dragičević Željka Cvijanović Milorad Dodik PDP


Orban pozdravio pokušaje da se omete rešenje za ime Makedonije | EurActiv Serbia\nOrban pozdravio pokušaje da se omete rešenje za ime Makedonije\nMađarski premijer Viktor Orban podržao je pokušaje najveće makedonske opozicione partije VMRO-DPMNE da blokira rešavanje spora oko imena zemlje s Grčkom. Orban je u video poruci upućenoj skupu nacionalističke opozicije u Skoplju pozdravio odbijanje da se Makedonija "povinuje pod pritiskom stranih sila".\nHiljade pristalica VMRO-DPMNE okupile su se 2. juna u Skoplju i usprotivile se pregovorima Skoplja i Atine za nalaženje rešenja spora koji blokira ulazak Makedonije u NATO i Evropsku uniju.\nOrban je u video poruci pozdravio "mudro i hrabro vođstvo" VMRO-DMPNE koje "neće da se povinuje pritisku stranih sila".\nMađarski premijer je među retkim evropskim liderima koji ne podržavaju dogovor premijera dve zemlje Zorana Zaeva i Aleksisa Ciprasa.\nPotpredsednik Evropskog parlamenta Dimitris Papadimulis, saradnik grčkog levičarskog premijera, rekao je za EURACTIV.com da je Orban "tužan izuzetak" na evropskoj političkoj sceni kad je reč o podršci rešavanju spora oko imena Makedonije.\n"Orban je opet podrio razvijanje rešenja koje služi Grčkoj, Skoplju i stabilizaciji regiona Balkana kao i samoj evropskoj perspektivi", rekao je Papadimulis.\nOn je dodao da očekuje da predsednik Evropske narodne partije (EPP) Džozef Dol potvrdi svoj stav zato što "'orbanizacija' EPP-a ne samo da šteti demokratiji i Evropi već i samoj EPP". Orbanova stranka Fides i VMRO-DPMNE su članice EPP\nKompromisu s Grčkom se protivi i makedonski predsednik Đorđe Ivanov koji je iz VMRO-DPMNE.\nOpozicija za prevremene izbore\nDesetine hiljada pristalica opozicione nacionalističke desnice protestovalo je ispred zgrade vlade protiv promene imena zemlje i zatražili prevremene izbore.\nKonzervativna stranka VMRO-DPMNE, koja je vladala od 2006. do 2017, sazvala je demonstracije navodeći da je levičarska vlada preduzela "apokaliptične" poteze tokom oko godinu dana, koliko su na vlasti.\nVođa stranke Hristijan Mickoski rekao je na protestu da je ovo početak kraja sadašnje vlade i zatražio održavanje prevremenih izbora u martu i aprilu 2019. godine, dok bi se u međuvremenu formirala tehnička vlada.\n"VMRO-DPMNE neće podržati promenu Ustava da bi se ustanovila promena ustavnog imena. Vrlo smo jasni oko toga", rekao je Mickoski na skupu.\nPosle višegodišnje blokade u grčko-makedonskom sporu oko imena pregovori između dve strane spektakularno su napredovali poslednjih meseci i makedonski premijer Zoran Zaev i njegov grčki kolega Aleksis Cipras navode da su spremni da zaključe taj spor.\nMakedonija i Grčka vode višedecenijski spor oko imena Makedonije koje Grčka tvrdi implicira aspiracije za zauzimanje istoimene severne grčke provincije. Zbog spora oko imena Grčka blokira Makedoniju i njen pristup NATO i Evropskoj uniji.


Do kraja godine i Vranje usvaja Plan borbe protiv korupcije - Dijalog.net\nNaslovna Borba protiv korupcije Do kraja godine i Vranje usvaja Plan borbe protiv korupcije\nPostavljeno 23. September 2016.\nVranje, 23.septembar 2016. – Gradonačelnik Vranja dr Slobodan Milenković i predsednik Skupštine grada dr Dejan Tričković sa saradnicima, razgovarao je sa predstavnicima Biroa za društvena istraživanja (BIRODI) iz Beograda i OEBS-a o modalitetima borbe protiv korupcije na lokalnom nivou.\nKako saznajemo, na sastanku je bilo reči i o sprovođenju Lokalnog plana za borbu protiv korupcije i izboru članova LAF-a, lokalnog antikorupcijskog tela sastavljenog od priznatih i uglednih građana i profesionalaca.\nLokalni antikorupcijski forumi su nastali u okviru programa ''Društvo protiv korupcije'' koji Biro za društvena istraživanja sprovodi od 2009. godine.\nNa novom sastanku početkom oktobra, u Vranju će boraviti i članovi LAF-a iz Niša, koji je primer dobre prakse rada i delovanja posebnog antikorupcijskog tela. Očekuje se da vranjski Plan za borbu protiv korupcije usvoji Skupština grada do kraja godine, a potom će biti raspisan i konkurs za izbor članova prvog Lokalnog antikorupcijskog foruma (LAF), saopšteno je iz gradske uprave u Vranju.\nTagsBIRODIlokalni antikorupcijski planMisija OEBS-a u Srbiji\nPredhodno Poverenica: Starije osobe da prijave ako su diskriminisane\nSledeće Slučaj ”Savamala” pokazuje da li će institucije u Srbiji služiti građanima i javnom interesu\nTop Tags Vlada Republike Srbije vladavina prava Pravosuđe mladi Srbija i Evropska unija Civilno društvo konkurs OCD Društvo mediji Evropska komisija evropske integracije lokalna samouprava Politika Evropska unija


Truska centralna banka pooštrava monetarnu politiku\nTanjug 3. septembra 2018. 12:54\nISTANBUL – Centralna banka Turske najavila je da će prilagoditi monetarnu politiku imajući u vidu „znatne rizike“ po stabilnost cena, nakon što su zvanični podaci, objavljeni danas, pokazali da je inflacija u avgustu dostigla 17,9 procenata međugodišnje, najviši nivo za gotovo deceniju i po.\nU saopštenju centralne banke naglašavaju se volatilni izgledi kretanja cena usled krize nacionalne valute, prenosi agencija Rojters.\nLira je ove godine izgubila 40 posto vrednosti u odnosu na dolar, što je podiglo cene robe – od krompira pa do benzina – pokrenuvši strah od negativnog uticaja na širu ekonomiju i bankarski sistem.\n„Najnoviji razvoj situacije s kretanjem inflacije ukazuje na postojanje značajnih rizika po stabilnost cena. Centralna banka će preduzeti neophodne aktivnosti kako bi pružila podršku stabilizaciji cena“, navodi se u saopštenju banke.\nDalje se dodaje da će „monetarni stav biti prilagođen na septembarskom sastanku Odbora za monetarnu politiku u svetlu najnovijih dešavanja“.\nZa investitore, glavno pitanje je da li će centralna banka biti u stanju da dovoljno poveća kamatne stope na sednici 13. septembra kako bi ukrotila inflaciju.\nTurski ministar finansija Berat Albajrak rekao je u intervjuu za Rojters u nedelju da je centralna banka nezavisna od vlade i da će preduzeti sve neophodne korake za borbu protiv inflacije. On je takođe obećao „potpunu borbu“ protiv inflacije.\nLira je na kratko nadoknadila deo ranijih gubitaka nakon najave centralne banke. Jutros u 8:52 sata po srednjeevropskom vremenu trgovala se po kursu od 6,6200 lira za dolar, što je za nešto više od 1,0 posto slabije nego juče.\n„Centralna banka će verovatno podići referentnu kamatu za dva procentna poena 13. septembra, što je daleko niže od sedam do 10 procentnih poena koliko bi želeli investitori“, naveo je Jason Tuvei iz Kepital Ekonomiksa u belešci za klijente.\nTakva povećanja su potrebna „kako bi se realne kamatne stope vratile na pozitivnu teritoriju i uverile tržišta da su kreatori monetarne politike spremni i sposobni da se uhvate u koštac s visokom inflacijom“, dodao je on.\nInflacija u Turskoj je u avgustu skočila za 2,3 odsto u odnosu na prethodni mesec. Proizvođačke cene su na mesečnom nivou porasle za 6,6 odsto u avgustu, što je na godišnjem nivou rast od 32,13 posto, prenosi Rojters.\nTuristička organizacija Zlatibor: Rekordna poseta Dino parka…\nTojoti priznanje za ekoauto godine i ekoauto servis u Srbiji


25. Avg 1999 23:55 (GMT+01:00)\nNačelnika Generalštaba Vojske RS prebacili iz Beča\nTalić premešten u Hag\nHAG - Načelnik Generalštaba Vojske Republike Srpske, general-pukovnik Momir Talić, prebačen je u sredu uveče iz Beča u Hag.\nTalić je u sredu uhapšen u Beču u sali u kojoj se održavao seminar o vojnoj doktrini, saopštilo je austrijsko ministarstvo unutrašnjih poslova.\n"General Talić nalazi se u pritvoru Haškog tribunala. Prebačen je oko 21 časa", izjavio je portparol haškog tužioca Luiz Arbur, Pol Rizli.\nTalić je, zajedno sa bivšim ministrom RS Radoslavom Brđaninom, koji je u pritvoru u Hagu, optužen za zločine protiv čovečnosti, počinjene u BiH 1992. godine.\n25. Avg 1999 16:36 (GMT+01:00)\nZvaničnici Vlade i stranke RS o Talićevom hapšenju\nTežak nacionalni udarac\nBANJALUKA - Potpredsednik Republike Srpske Mirko Šarović izrazio je u sredu, povodom hapšenja načelnika Generalštaba VRS generala Momira Talića, ogorčenje, istakavši "da ne treba biti previše mudar pa proceniti šta nam se sprema i šta će nam se dešavati narednih meseci".\n25. Avg 1999 16:14 (GMT+01:00)\nPoglavar SPC u intervjuu za banjalučki "Reporter" otkriva\nBEOGRAD - Poglavar Srpske pravoslavne crkve patrijarh Pavle je izjavio da je tražio da ga prime predsednici Srbije i SRJ Milan Milutinović i Slobodan Milošević, ali da mu Milošević nije ni odgovorio.\n25. Avg 1999 16:00 (GMT+01:00)\nPo nalogu Haškog tribunala, austrijska policija u sredu u Beču uhapsila generala Momira Talića\nUhapšen načelnik Generalštaba VRS\nHag uhapšenog, kao i Brđanina, tereti za progone Hrvata i Muslimana u okolini Prijedora tokom 1992. Talić do daljeg u pritvoru u Beču\nBEOGRAD - Austrijska policija uhapsila je u sredu ujutro u Beču načelnika Generalštaba Vojske Republike Srpske generala Momira Talića na zahtev Haškog tribunala i po izričitom nalogu njegovog glavnog tužioca Luiz Arbur - rekao je za "Glas" Džim Landejl, portparol suda u Hagu.\n25. Avg 1999 15:10 (GMT+01:00)\nNi treći dan zaredom ruski vojnici nisu uspeli da uđu u Orahovac\nAlbanci ne prihvatju nikakav kompromis\n"Sa nama nema cenkanja", kaže loklani komandant "OVK". "Čekaćemo koliko treba", odgovara general Vadim Andrejev\nORAHOVAC - Nemački, holandski i ruski oficiri iz sastava Kfora sastali su se u sredu sa predstavnicima Albanaca iz Orahovca, u pokušaju da ih ubede da uklone prepreke sa puteva i dozvole ruskim mirovnim trupama da uđu u taj grad. Ruski general Vadim Andrejev izjavio je da će njegovi vojnici čekati koliko god bude potrebno za postizanje sporazuma o njihovom razmeštanju u Orahovcu.\n25. Avg 1999 14:13 (GMT+01:00)\nReprezentacija ostala bez pomoćnog trenera\nATINA - Vladimir Petrović Pižon, pomoćni trener reprezentacije Jugoslavije od srede je šef stručnog štaba grčkog drugoligaša Atinaikosa.


Master Audio USB082FX mikseta, USB\nMaster Audio USB082FX mikseta\nCena od 22.129 din do 22.892 din\nMASTER AUDIO mikseta bez snage 4 mic kanala - USB082FX - 2 MONO ulaza 3 STEREO ulaza ili 4 MONO 1 STEREO - 24-bitni DSP Digital Signal Processor sa 100 podešavanja - USB audio interfejs za snimanje i reprodukciju sa računara ili MAC-a. Moći ćete da kontrolišete\nMASTER AUDIO mikseta bez snage 4 mic kanala - USB082FX - 2 MONO ulaza + 3 STEREO ulaza (ili 4 MONO + 1 STEREO) - 24-bitni DSP (Digital Signal Processor) sa 100 podešavanja - USB audio interfejs za snimanje i reprodukciju sa računara ili MAC-a. Moći ćete da kontrolišete USB082FKS pomoću standardnih interfejs kontrola u MAC ili Windows operativnom sistemu. - Ekvilajzeri na svakom kanalu (HF / MF / LF) - PHANTOM napajanje (+ 48V) - 2 MONO kanala INSERT - Gl...\nPametno.rs nije internet prodavnica već mesto na kojem možete da pregledate i uporedite ponudu drugih prodavnica za Master Audio USB082FX mikseta. Iako se podaci osvežavaju nekoliko puta na dan savetujemo da se pre kupovine detaljnije informišete direktno kod prodavnice koju ste odabrali za kupovinu proizvoda Master Audio USB082FX mikseta. Pametno.rs ne garantuje za tačnost objavljenih informacija, kao i to da prikazane slike u potpunosti odgovaraju stvarnim proizvodima.


Verovali ili ne: O "Beogradu na vodi" sanjaju i Amerikanci\nM. P. 10. avgusta 2018. 10:28\nZa tržište nekretnina u Srbiji i mogućnosti investiranja i kupovine stanova u „Beogradu na vodi“ interesuju se i agenti za nekretnine s druge strane Atlantika.\nZa stanove u „Beogradu na vodi“ zanimaju se i agenti iz Sjedinjenih Američkih Država.\nOni su izložili program kreditiranja državljana Amerike ukoliko žele nekretninu u „Beogradu na vodi“, pri čemu je direktor UCC-a, Erik Tran, koji dugi niz godina uspešno posluje na više kontinenata, istakao da njegova kompanija nudi povoljne kredite u Americi za srpske državljane za kupovinu stanova u ovom elitnom stambenom kompleksu.\nCilj prezentacije je bio da se uspostavi poslovna saradnja agenata srpskog porekla iz države Ilinois i agenata iz Srbije. Prvi preduslov za to je već ispunjen, budući da je udruženje agencija za nekretnine iz Srbije, „Klaster nekretnine“, potpisalo ugovor o saradnji sa Nacionalnom Asocijacijom Relatora iz SAD (NAR), čime se pridružilo najvećoj asocijaciji agenata nekretnina na svetu.\nDogađaj su organizovala udruženja iz Čikaga – Ilinois Realtors i „Mainstreet organization of Realtors“, uz podršku „Chicago Assoiation of Realtors“ i „North Shore Association of Realtors“, a iz Srbije agencija “Riznica”.


SZO: U Evropa u prošloj nedelji dva miliona novih slučajeva – Krstarica\nSZO: U Evropa u prošloj nedelji dva miliona novih slučajeva\nTanjug 13. novembra 2021. 23:42\nŽENEVA – Generalni direktor Svetske zdravstvene organizacije Tedros Adanom Gebrejesus rekao je da Evropa ostaje epicentar pandemije kovida 19, prijavivši dva miliona novih slučajeva prošle nedelje, što je najveći broj u regionu od početka pandemije.\nNa brifingu u Ženevi, direktor SZO je rekao da je iz Evrope takođe prijavljeno skoro 27.000 smrtnih slučajeva prošle nedelje, što je više od polovine svih smrtnih slučajeva od Kovida 19 širom sveta, navodi Glas Amerike.\nTedros je rekao da Kovid 19 raste u zemljama sa nižim stopama vakcinacije u istočnoj Evropi, ali iu zemljama sa nekim od najvećih stopa vakcinacije na svetu u zapadnoj Evropi.\nOn je rekao da je to podsetnik da, iako vakcine smanjuju rizik od hospitalizacije, teške bolesti i smrti, one ne zamenjuju potrebu za drugim merama predostrožnosti.\nTedros je naveo da iako vakcine smanjuju prenos korona virusa, one ga ne sprečavaju u potpunosti.\nNa temu vakcina, direktor SZO je još jednom govorio o nepravdi nejednakosti u vezi sa vakcinom protiv kovid-19 i o tome kako bogate nacije zanemaruju one sa niskim prihodima u distribuciji lekova.\nOn je rekao da postoje samo dve zemlje koje nisu počele da vakcinišu svoje stanovništvo Eritreja i Severna Koreja, a SZO je postavila cilj da do kraja ove godine potpuno vakciniše 40 odsto stanovništva svake zemlje na svetu.


Bogdanović okupio talente na Kalemegdanu - BasketballSphere\nBogdanović okupio talente na Kalemegdanu\nBy Greg Norton / 26/06/2017\nU ponedeljak je na terenima KK Partizan na Kalemegdanu počeo dvodnevni kamp nekadašnjeg asa crno-belih, sada reprezentativca Srbije i šampiona Evrope sa Fenerbahčeom, Bogdana Bogdanovića.\nU skladu sa najavama, Bogdanović je po preporukama trenera mlađih kategorija iz čitavog regiona, okupio četrdesetak dečaka i devojčica.\nOni su imali priliku da se upoznaju sa budućim NBA bekom, koji im je uživo pokazao nešto iz svog bogatog repertoara. Polaznici kampa radili su u pet odvojenih grupa, a svako od njih dobio je i paket opreme “Najki”, koji je tehnički sponzor celog događaja.\n“Kao dečak sam učestvovao na nekoliko kampova i imam najlepša sećanja na taj period. Nadam se da će i moj kamp ostaviti trag na deci koja su došla”, rekao je Bogdan.\nCSKA zadržao Higinsa\nDvojica Evropljana u “ruki” petorci


Toplota i struja iz sopstvene proizvodnje – proizvodite struju i toplotu sagorevanjem gasa - Vaillant\nToplota, koja se dobija kao nusprodukt prilikom proizvodnje struje, se koristi za grejanje. Zato je ovakva kombinacija najefikasnija za korišćenje gasa u domaćinstvima.\nStandardnim načinom proizvodnje električne energije preko 62% primarne energije se gubi u samom procesu, dok se daljih 6,5% izgubi kroz distibutivnu mrežu Samo oko 36% proizvedene energije dolazi do potrošača.\nKorišćenjem novih tehnologija, kao što su Vaillantovi mikrokogeneracioni sistemi, moguće je navedene gubitke svesti na minimum. Proizvodnjom struje i toplotne energije iz jednog pogonskog energenta (gas), ostvaruje se veoma visoka efikasnost.\nPrednosti korišćenja mikrokogeneracije\nOko 30 % manja potrošnja energije\nDo 50 % manja emisija štetnih materija\nManja zavisnost od cene struje\nZahtevi koje mora ispuniti stambeni objekat\nPriključak na gasnu mrežu ili sopstveni rezervoar gasa\nKako funkcioniše mikrokogeneracioni sistem\nMikrokogeneracija, koristeći se gasnim motorom sa unutrašnjim sagorevanjem, pokreće generator za proizvodnju trofazne naizmenične struje, dok se toplota koja se oslobađa radom koristi za podršku grejanju i za pripremu potrošne tople vode. Na ovaj način je moguće pokriti parcijalne potrebe domaćinstva za električnom energijom, kao i smanjiti ukupnu potrošnju toplotne energije potrebne za grejanje domaćinstva.\nNajviši stepen iskorišćenja\nBudući da se energija dvostruko iskorišćava i zahvaljujući modulacionom načinu rada, ecoPOWER postiže visok stepen iskorišćenja > 90%, što ga svrstava u sam vrh mikrokogeneracionih sistema u svojoj klasi.\nVarijabilni broj obrtaja motora (modulacija), a time i optimalno prilagođavanje toplotne snage, odnosno električne snage, trenutnim potrebama,čini ecoPOWER jedinstvenim na tržištu.\nUpravljački sistem ecoPOWER na osnovu unešene krive grejanja, odnosno unešene pretpostavljene potrebe za strujom i spoljašnje temperature, izračunava optimalan broj obrtaja motora tokom celog dana. Cilj je održati motor što duže u pogonu, kao i da se proizvodi samo onoliko toplote/struje koliko je zaista potrebno. Elektronika stalno ocenjuje podatke poslednjeg dana i na taj način se upravljanje automatski prilagođava navikama stanara kuće.


Manja kazna za ubicu ako je bio zaljubljen i pijan - IndeksOnline.rs\nNaslovna FEATURED Manja kazna za ubicu ako je bio zaljubljen i pijan\nBEOGRAD – Sudovi često olako prihvataju olakšavajuće okolnosti – pijanstvo, kajanje, mladost, starost, pa i nezaposlenost\nZaljubljenost može da bude olakšavajuća okolnost za ubicu samo ako je dovela optuženog u stanje jakog afekta i smanjene uračunjivosti u trenutku izvršenja zločina, a to je stvar subjektivne procene suda. Ovako psihijatrija gleda na sudsku presudu kojom je beogradski advokat Dragiša Kecojević (69) osuđen na devet godina zatvora zbog ubistva bivše partnerke Vladanke Vučeljić (54).\nUbistvo se dogodilo 10. februara 2018. godine u ulazu zgrade u Novom Beogradu, o čemu postoji i snimak sigurnosnih kamera. Optuženi je nosio pištolj bez dozvole, pa mu je sud prošle nedelje izrekao jedinstvenu kaznu od 10 godina zatvora, ali ga je istovremeno pustio iz pritvora do pravnosnažnosti presude, što je izuzetno uznemirilo ćerku ubijene žene i njene prijatelje.\nOptuženi je na suđenju pokušao da opravda zločin rekavši da je bio očajan jer je patio za ženom koja ga je ostavila, da je zapravo hteo da izvrši samoubistvo pred njom. Ipak, ceo šaržer je ispalio u nju. „Ne znam koliko puta sam pucao. Verovatno sam ispalio svu municiju”, izjavio je na suđenju.\nZa ovakve i slične slučajeve advokati kažu da je to „zločin iz strasti”. Veliki broj hitaca iz vatrenog oružja ili čak više desetina uboda nožem karakteristični su za ubistva iza kojih stoje različiti problemi u partnerskim odnosima.\nEmotivno stanje optuženog često je odlučujuće za odluku suda o visini kazne, a pokazalo se da od toga u mnogim slučajevima zavisi i da li će jedno ubistvo biti kvalifikovano kao „teško” ili kao „obično”. Za prvo, zakon preti kaznom do 40, za drugo do 15 godina zatvora. Tužilaštvo je advokata teretilo za „teško” ubistvo, ali je sud procenio da je reč o „običnom”.\nPočetkom novembra Apelacioni sud u Beogradu potvrdio je presudu Višeg suda u Pančevu, kojom je Siniša Radovančev osuđen na 12 i po godina zatvora, za „obično” ubistvo svoje nevenčane supruge. Iako su na strani okrivljenog bile i otežavajuće okolnosti – da je pred jedanaestogodišnjom ćerkom i novorođenom bebom zario nož u srce ženi koja se mesec dana pre toga porodila, sud je uvažio i olakšavajuće okolnosti. Psihijatri su ocenili da je u kritičnim trenucima postojao veliki doprinos žrtve koja je optuženog vređala i psovala, zbog čega su kod njega bili ispoljeni jaki afekti srdžbe i besa, a uz to je bio u stanju „običnog pijanstva lakog stepena”.\n– Uticaj alkohola i narkotika uvek se ceni kao uzrok smanjene uračunljivosti, ali ne i kao posebna olakšavajuća okolnost. Teško pijanstvo dovodi do takozvane bitno smanjene uračunljivosti, ili čak do neuračunljivosti, isto kao i stanje privremene ili trajne duševne bolesti ili poremećenosti. U takvim slučajevima kaže se da je bolest potpuno savladala čoveka, pa se ne izriče kazna zatvora nego mera obaveznog lečenja i čuvanja u psihijatrijskoj ustanovi zatvorenog tipa, u trajanju koje nije unapred određeno, što znači da može da bude i duže nego kazna zatvora – objašnjava za naš list primarijus dr Zoran Đurić, sudski veštak neuropsihijatar.\n– Zaljubljenost je vrlo klizava stvar. Pretpostavljam da okrivljeni u ovom slučaju nije veštačen kao duševni bolesnik nego kao čovek koji je bio u jakom afektu. Da li je zaljubljenost mogla da bude uzeta kao olakšavajuća okolnost, stvar je slobodne ocene suda, a to često zavisi i od sudskog veća – navodi dr Đurić.\nPravnici su više puta ukazivali na to da sudovi često olako uzimaju neke okolnosti kao olakšavajuće, pa su u praksi zabeleženi i slučajevi da se optuženom za ubistvo roditelja progleda kroz prste zato što je „ostao siroče”. Branioci su u svojim završnim rečima umeli da kažu da je optuženi „ostao udovac s decom” i da se „iskreno kaje” zbog toga što je ubio suprugu. Za tuču u kafani i teške povrede navodili su da je optuženi „porodičan čovek” samo zbog toga što je oženjen i ima decu. Nekada se blaža kazna traži zato što je okrivljeni mlad, a nekada zato što je star.\nSudovi obično izriču kazne bliže zakonskom minimumu ako je optuženi u trenutku izvršenja krivičnog dela bio u stanju smanjene uračunljivosti, a pri tom ranije nije osuđivan, priznao je delo i iskreno se pokajao zbog njega, ali blagoj kazni mogu doprineti i loše zdravstveno stanje i teške porodične prilike.


VESIĆ OBIŠAO VODOVOD NA MAKIŠU: Gradska voda hlorisana i bezbedna za piće, zaliha ima dovoljno FOTO\nkvalitetnija od mnogih flaširanih voda\n21.03.2020. 15:40h 21.03.2020. 15:40h\nZamenik gradonačelnika Beograda Goran Vesić obišao je danas postrojenje za preradu vode JКP "Beogradski vodovod i kanalizacija" u Makišu i naglasio da je gradska voda čista i bezbedna za piće, kao i da se u procesu prerade vode koristi hlor koji, kako je rekao, dokazano uništava virus korona.\nVesić je posle obilaska Кomadno-kontrolnog centra ''Makiš'' sa direktorom ''Vodovoda“ Draganom Đorđevićem, rekao da je voda u Beogradu čista, bezbedna za piće i kvalitetnija od mnogih flaširanih voda.\nКako je rekao, potrošnja vode je veća jer su građani više kod kuće nego inače, uz napomenu da vode ima dovoljno i da su zalihe JКP „Beogradski vodovod i kanalizacija“ oko 80 odsto.\nDirektor JКP „Beogradski vodovod i kanalizacija“ Dragan Đorđević rekao je da to preduzeće sve proizvodne, distributivne i kapacitete za održavanje potpuno prilagodilo novim merama Vlade Srbije tako da zaposleni budu zaštićeni da mogu da nesmetano da rade svoj posao.\nŠef sanitarne kontrole u JКP "Beogradski vodovod i kanalizacija" specijalista higijene Ana Mršulja objasnila je da se kontrola vode obavlja na dva nivoa i da se prvi stepen sprovodi u laboratorijama u pet proizvodnih pogona u kojima se, kako je istakla, iz sata u sat vrše fizičko-hemijske i biološke analize. Drugi stepen kontrole sprovodi se u službi sanitarne kontrole vode gde se sprovode fizičko-hemijske, mikrobioške i instrumentalne analize.\nDEZINFIKUJE SE BEOGRAD: Očišćene ulice, pešačke zone, radnici Čistoće sad dezinfikuju prilaze bolnicama (FOTO)\nTRGOVCI POŽURILI SA ZATVARANJEM RADNJI PO BEOGRADU: Prodavnice po tržnim centrima već ne rade, bašte kafića uklonjene\nGoran VesićBeogradVodovodMakišvirus koronakoronacovid-19kovid-19vanredno stanjevoda za pićehlor


Javni oglas za uvid u birački spisak - iKragujevac\nJavni oglas za uvid u birački spisak\nčetvrtak, 05 mart 2020 15:50\nPovodom raspisanih izbora za narodne poslanike Narodne skupštine Republike Srbije i izbora za odbornike skupština gradova i skupština opština, koji će biti održani 26. aprila 2020. godine, Gradska uprava za društvene delatnosti i poslove sa građanima grada Kragujevca IZLAŽE NA UVID deo jedinstvenog biračkog spiska za područje Grada Kragujevca. Istovremeno, ta uprava obaveštava građane sa prebivalištem odnosno boravištem na teritoriji Grada Kragujevca da mogu izvršiti: uvid u birački spisak i podneti zahtev za upis, brisanje iz biračkog spiska, izmenu, dopunu ili ispravku podataka u biračkom spisku.\nUvid u birački spisak i podnošenje zahteva za upis, brisanje, izmenu, dopunu ili ispravku u biračkom spisku može se vršiti svakog radnog dana od 7,30 – 15,30 sati, sve do 10. aprila 2020. godine do ponoći, kada će birački spisak biti zaključen.\nGrađani Republike Srbije mogu da provere da li su upisani u jedinstveni birački spisak i putem internet portala Ministarstva državne uprave i lokalne samouprave, na internet adresi https://upit.birackispisak.gov.rs/ unošenjem podatka o JMBG-u birača.\nZahtev za upis, brisanje, izmenu, dopunu ili ispravku u biračkom spisku podnosi se Gradskoj upravi za opšte i zajedničke poslove, Kragujevac (zgrada organa Grada Kragujevca – treći sprat, kancelarija br. 311).\nRadi uvida u birački spisak i podnošenja zahteva za promene u biračkom spisku sa sobom obavezno poneti ličnu kartu, a po potrebi i druge dokaze.


Rezultati ispitivanja vode na Gradskoj plaži bez nepravilnosti, kupanje dozvoljeno - PressLider.rs\nRezultati ispitivanja vode na Gradskoj plaži bez nepravilnosti, kupanje dozvoljeno\n12. avgusta 2017. Marina Trmčić\t0 Comments Čačak, Gradska plaža, Morava\nČačak – Na osnovu rezultata fizičko-hemijskih i mikrobioloških ispitivanja vode sa Gradske plaže u Čačku, od srede 9. avgusta, može se zaključiti da je voda zadovoljavajućeg kvaliteta, a njen ekološki status umeren.\nPrema rečima doktorke Milke Levajac, šefa Odeljenja za higijenu i humanu ekologiju čačanskog Zavoda za javno zdravlje, voda se na gradskoj plaži može koristiti za kupanje i rekreaciju, a rezultati ispitivanja ne pokazuju nikakve nepravilnosti i ne daju odgovor na pitanje šta je prouzrokovalo pojavu uginule ribe na tom mestu.\nKvalitet vode nepromenjen mesecima\n– Prema našim rezultatima, vodu sa Gradske plaže ne možemo da dovedemo u vezu sa uginućem ribe. Kvalitet vode u reci ne odstupa značajnije u odnosu na prethodna uzorkovanja, od 2. avgusta, recimo, a slično je bilo i u junu. Zaista ne možemo da kažemo da tu ima bilo kakvih zagađenja, sve je uobičajeno i rezultati su skoro isti kao prošle sedmice, kaže Levajac.\n← Planirana isključenja struje za nedelju\nPožar na Goču, gori oko 40 hektara šume →


Sahranjen policajac Mijović | 058.ba\nSRNA - Aleksandra Janković - 04. маја 2014.\t058.ba\nFOČA – Na mjesnom groblju u selu Beleni kod Foče danas je sahranjen policajac Vladislav Mijović /36/, koji je preminuo u Kliničkom centru u Sarajevu usljed teških povreda koje je zadobio kada nije bio na dužnosti, u pokušaju da spriječi sukob dva lica.\nSahrani su, između ostalih, prisustvovali i ministar unutrašnjih poslova Republike Srpske Radislav Jovičić, direktor Policije Gojko Vasić i drugi visoki funkcioneri Ministarstva unutrašnjih poslova /MUP/ Srpske.\nMinistar Jovičić istakao je da je Mijović bio častan i pošten policajac i da pripadnici MUP-a saosjećaju sa porodicom stradalog kolege. „Ovdje smo da podijelimo bar dio boli sa porodicom našeg kolege i da joj pomognemo koliko je u našoj moći“, dodao je Jovičić.\nOn je istakao da pripadnici MUP-a stoje u odbrani Republike Srpske i u svakom trenutku su u službi građana, za mir i bezbjednost, pa i kad nisu na dužnosti.\n„I kada nismo zvanično na dužnosti, svoje poslove provodimo profesionalno“, rekao je ministar unutrašnjih poslova Srpske.\nJovičić je istakao da je napad na policajca – napad na državu, koja mora da nađe odgovor na ovakve i slične slučajeve.\n„Iskoristio bih priliku da pozovem sve kolege ministre, posebno ministra pravde Srpske, da u narednom periodu preduzmemo sve mjere i radnje, koje su potrebne da se zaštiti rad policijskih službenika, ali i svih ovlaštenih službenih lica u vršenju njihove dužnosti“, rekao je Jovičić.\nVladislav Mijović bio je pripadnik Jedinice za podršku Stanice javne bezbjednosti Foča. Povrede od kojih je preminuo zadobio je 26. aprila u ranim jutarnjim časovima, kada nije bio na dužnosti, u pokušaju da spriječi sukob dva lica.\nPolicija je uhapsila radnika Kazneno-popravnog zavoda Foča Darka Lakića, koji je osumnjičen da je Mijoviću nanio teške tjelesne povrede.\nОзнаке: policija, Vladislav Mijović


Bečić: Istorijska pobjeda, DPS i cjelokupna opozicija na istorijskom minimumu – ASinfo Portal\nNosilac liste “ Ni lijevo, ni desno – pravac Novi” Stevan Katić kazao je da “Demokratska partija socijalista nestaje sa političke scene”.\nLider Demorkata Aleksa Bečić je kazao da se desilo nekoliko istorijskih momentata na izborima u Herceg Novom.\nOn je pojasnio da politički subjek na čijem je čelu je na istorijskom maksimumu, a opozicija na istorijskom minimumu.\n“Ovo je ubjedljiva pobjeda, ne samo Herceg Novog, nego u istorijskom višepartizmu. Naš politički subjekt je na istorijskom maksimumu, 80 na prema 20 odsto je odnos vlasti naspram opozicije. To je najubjedljivija pobjeda ne samo u Herceg Novom već u istoriji višepartizma. Istorijski je i što je i naša lista imala više glasova nego cjelokupna opozicija okupljena oko DPS-a.\nLider Demorkata Aleksa Bečić saopštio je rezultate na 100 odsto obrađenih glasačkih listića.\n“”Ni lijevo ni desno, pravac Novi” ima oko 28 odsto podrške što je rast oko 40 odsto u odnosu na parlamentarne izbore. Imaćemo 10 odborničkih mandata. DPS i SD je u avgustu su imali 27 odsto a sada imaju 22 odsto što je kontinuitet ozbiljnog pada podrške, odnosno osam mandata. Koalicija “Za budućnost Novog” je imala u avgustu 44 odsto podrške a sada oko 19 odsto podrške odnosno sedam mandata. URA će imati dva mandata, Prava Crna Gora jedan mandat a Novska lista je osvojila 19 odsto odnosno sedam mandata. Obećali smo građanima da ćemo biti najjača izborna lista i smatram da je to dobro za Crnu Goru u cjelini, jer jača politika centra, čistine i moralne obnove Crna Gora”, rekao je Bečić.\n“Neka se raduje Herceg Novi i čitava Crna Gora”, rekao je Katić.\n“Rezulatat je veći kad vidite protiv čega smo se borili, od centara moći, organizovanih grupa, i sve te prljave kampanje”, kazao je Katić.\nIstakao je da je Herceg Novi zadao posljednji udarac diktatorskom režimu.\nUnutar i ispred izbornog štaba koalicije “Ni lijevo, ni desno. Pravac Novi” kršene su epidemiološke mjere donijete u cilju sprečavanja širenja koronavirusa.\nTAGOVIHerceg Noviizbori u novomnajnovije\nMilačić: Novljani deklasirali DPS


Ako dete vidi da mama ili tata plaču... - Bebac.com\n17.06.2019. / Izvor: Mondo.rs\nEvo šta kažu stručnjaci o ovom pitanju\nDogodilo vam se da se rastužite, rasplačete a vaše dete je to videlo, i sada niste sigurni da li je to u redu? Stručnjaci se slažu - jeste, na taj način učite dete da bude emotivno inteligentno i ojačavate svoj odnos sa njim.\n"Ako dete vidi da mama ili tata puste suzu zato što su tužni, to je sasvim u redu jer dete tako uči da emocije ne bi trebalo skrivati. Normalizovanje osećanja je sastavni deo odgajanja emotivno inteligentne dece," smatra psihoterapeutkinja Tami Luis Vilborn.\nAko vas dete vidi da plačete zbog neke situacije koje je i njega ili nju rastužila, tako će znati da nije usamljeno, odnosno da ima sa kime da podeli svoje emocije i misli.\n"Deca od nekoliko godina imaju veoma ograničeno životno iskustvo, i dragocen je svaki trenutak koji mogu da nauče kroz tuđa iskustva. Kada osete neku jaku emociju, zapitaće se - da li je ovo normalno? Zašto se osećam ovako tužno? Zašto mi odjednom cure suze? I probaće da to 'objasne' sebi, a biće im mnogo lakše ako su već videli da neka situacija pogađa odrasle osobe koje vole," dodala je ona.\nČesto roditelji žele da njihova deca misle da su svemogući, jači od svega, neuništivi. Ali to zaista nije tako, i momenti poput onih kada pustite da vam padne gard pred decom i pokažete emocije uče ih važnoj lekciji, da ste i vi ljudsko biće na koje utiču tužne stvari.\n"Kada su deca veoma tužna, nekada ih to uplaši i zbuni. Važno je objasniti im da je normalno to što osećaju, i da će proći, da će ponovo sve biti u redu," navodi dečji psiholog Džilijan Roberts.\n"Razgovarajte sa svojim detetom, ispričajte im situacije u kojima ste vi bili tužni, kako ste se sa time izborili i kako vam je posle toga bilo lakše. Na taj način učite ih važnoj životnoj veštini, dajete im 'dozvolu' da pokažu osećanja i ojačavate vašu vezu," navodi ona.\nUzrast vašeg deteta takođe određuje koliko ćete mu informacija dati.\n"Sve mora biti prilagođeno uzrastu. Ponekad, kontekst roditeljskih osećanja neće biti jasan detetu koje je malo, ili će detalji biti zbunjujući. Potrudite se da pojednostavite, ili date neki primer bliži detetu, kako bi mu bilo što jasnije," navodi ona.\nObe terapeutkinje podvlače da je veoma važno da dete ostane bez nedoumica, odnosno "rupa" koje će početi samo da popunjava i možda na tom putu pomisliti da je ono krivo.\n"Kada deca nemaju dovoljno informacija, na svoj mali način će pokušati da ih nadomeste. Objasnite im dovoljno kako bi znali da nisu oni krivi, i da će sve biti u redu."


www.zeragbi.blogspot.com: "Gladijatori" u Beogradu, 1. dan\n"Gladijatori" u Beogradu, 1. dan\nRagbi Klub "Gladijatori" iz Devente ima priliku da predstavlja BiH ragbi na do sada najvećem održanom međunarodnom turniru u ragbiju sedam u ovome dijelu Evrope. Pored Gladijatora na turniru "Mozzart Beogradski Pobednik 2012" u seniorskoj konkurenciji još učestvuju ragbi ekipe iz Škotske, Švajcarske, Rumunije, Austrije, Hrvatske i Srbije . Paralelno, na pomoćnom terenu se održava turnir za juniore na kome učestvuju još i ekipe iz Italije.\nTurnir je počeo prijemom u ambasadi Velike Britanije gde je rukovodstvu svih ekipa predstavljen turnir sa posebnim osvrtom na Olimpijadu 2016 kada će se ragbi sedam ponovo vratiti u porodicu Olimpijskih sportova.\nČast da prvom utakmicom otvori turnir pripala je ekipi Gladijatori koji su se protiv favorizovanog domaćina, osvajača duple krune 2012 u Srbiji, višegodišnjeg finaliste Regionalne Lige, RK Pobednika, beogradskoj publici predstavili na najbolji način. Uprkos porazu rezultatom 17-5, borbenost i dobre akcije mladih ragbista iz Bosne i Hercegovine nagovijestili su dobar rezultat na turniru.\nTo se potvrdilo u drugoj utakmici kada je lako pobjeđen jedan od najstarijih i najuspješnijih klubova na ovim prostorima, beogradski Partizan rezultatom 28-10.\nNajteži ispit Gladijatori su imali u trećoj, poslednjoj utakmici prvog dana turnira sa izuzetno jakom Reprezentacijom Zagreba. Tokom većeg dijela utakmice, Gladijatori su vodili 5-0, imali veći posjed lopte i uz veliku podršku publike sve je "mirisalo" na najveće iznenađenje na turniru. Da se to ne desi, pobrinuli su se iskusni reprezentativci Hrvatske i Zagreba koji su uspjeli u posljednja dva minuta da preokrenu rezultat za konačnih 5-10 za Reprezentaciju Zagreba.\nDrugi dan turnira, posljednju utakmicu u grupi, "Gladijatori" igraju sa ekipom Navodari iz Konstance, Rumunija, kao i borbu za konačan plasman na turniru.\nObjavio/la Armin Berberović u 15:48


Aleksandar Vučić o tenkovima koji su donacija Rusije: “Želimo odvratiti potencijalne agresore na Srbiju” – Haber.ba\nAleksandar Vučić o tenkovima koji su donacija Rusije: “Želimo odvratiti potencijalne agresore na Srbiju”\nVojska Srbije predstavila je u kasarni u Nišu tenkove T-72 MS, koje im je donirala Rusija.\nPrisustvovali su srbijanski predsjednik Aleksandar Vučić, najviši vojni zvaničnici, te ambasador Rusije u Srbiji Aleksandar Bocan-Harčenko. Vučić je izjavio da će tenkovi donijeti značajan pomak za kopnenu vojsku i da će doprinijeti većoj borbenoj gotovosti Vojske Srbije.\nRekao je da je danas predstavljeno 11 novih tenkova T-72 MS koji maju mnogo snažniju balističku zaštitu, to jest oklop, kao i bolje upravljanje. Podsjetio je da je Srbija dobila i 10 oklopnih vozila BRDM2.\n– Cilj je da još osnažimo našu vojsku i poziciju vojne neutralnosti, kako bi mogli da odvratimo svakog potencijalnog agresora na našu zemlju – rekao je Vučić, najavljujući mogućnost dodatnog, vanrednog povećanja plaća za priadnike vojske u 2021, pišu srbijanski mediji.\nTeme:Aleksandar Vučić, donacija, izdvojeno, Rusija, tenkovi\nNekada je u selu živjelo dvadesetak porodica, a danas samo jedan povratnik Žarko Jović,...


Vladika Artemije posetiće Južnu Afriku\nРубрика: Политика, Актуелно, Друштво Аутор: Срђан Марјановић 592 пута прочитано Датум: 1.05.2007 Одштампај\nU petak 04. maja 2007. Njegovo Preosveštenstvo Episkop raško-prizrenski dr Artemije krenuće u novu diplomatsku misiju, put Južnoafričke Republike.\nJužnoafrička Republika, kao nestalna članica SB UN, ima veliki uticaj i predstavlja lidera među više zemalja članica SB, račnajući tu pre svega afričke države. Stoga će njen stav biti veoma značajan tokom procesa rešavanja statusa Kosova i Metohije u najuticajnijem telu svetske organizacije – Savetu bezbednosti.\nU tom smislu Njegovo Preosveštenstvo imaće više sastanaka sa predstavnicima vlasti Južnoafričke Republike, kako bi im u direktnom kontaktu predočio nepregledne razmere stradanja srpskog naroda na Kosovu i Metohiji u proteklih osam godina međunarodne uprave od strane islamskih šiptarskih terorista, koji, sledujući principe islamskog terorizma svuda u svetu, besprizorno uništavaju svaki trag drugačije civilizacije i kulture, kao i pripadnike drugih religija.\nTo će biti prilika i da Njegovo Preosveštenstvo, nakon nedavne posete Misije SB Kosovu i Metohiji, pruži celovitu sliku vladajućima strukturama Južnoafričke Republike o licemernoj i diskriminatorskoj politici UNMIK administracije i KFOR-a, koja je usmerena na izgon i nestajanje hrišćanskog srpskog naroda i hrišćanske civilizacije sa Kosova i Metohije, uz otvorenu podršku muslimanskim teroristima u njihovoj nameri da etničkim i duhovnim genocidom zatru hiljadugodišnje tragove postojanja hrišćanskog srpskog naroda na ovim prostorima.\nMisija SB UN tokom svoje nedavne posete Kosovu i Metohiji, i pored veoma kratkog vremena boravka, imala je prilike da se uveri u tendencioznost stavova UNMIK-a u njihovoj podršci šiptarskim islamskim teroristima, protiv nezaštićenog srpskog naroda, i da shvati da je realnost na terenu drugačija od lažne slike “demokratskog Kosova” kako je predstavlja aktuelni šef UNMIK-a Joakim Riker, sledujući u tome dosledno svojim prethodnicima. O tome svedoči i najnovija izjava ambasadora Južne Afrike pri Ujedinjenim nacijama Dumisani Kumala da se “realno stanje veoma razlikuje od onoga koje je bilo na papiru”.\nDelegacija koju, osim Njegovog Preosveštenstva dr Artemija sačinjavaju još prof. dr Miroljub Jevtić i protosinđel Simeon, iguman manastira Banjska, tokom sedmodnevnog boravka u Južnoj Africi, posetiće i srpsku pravoslavnu misiju svetog Apostola Tome u Južnoj Africi, kao i Mitropolita Johanesburga Serafima iz Aleksandrijske Patrijaršije.\nOrganizacija ove misije sprovodi se uz nesebičnu pomoć ambasade Srbije u Pretoriji.\nEpiskop Artemije u sklopu diplomatskih napora usmerenih na pravedno rešavanje pitanja statusa Kosova i Metohije, ove godine boravio je u posetama Vašingtonu i Berlinu.\n01. maj 2007.godine\n« « Претходне вести: Identifikovano 17 pripadnika JNA ubijenih u Tuzli pre 15 godina\nНаредне вести: Parastos za krvavo proleće ‘ 95-te » »


Protesti 'Jedan od pet miliona' u Beogradu, Novom Sadu, Kragujevcu i Nišu - informativa.ba\nVijesti Regija Protesti 'Jedan od pet miliona' u Beogradu, Novom Sadu, Kragujevcu i Nišu\nU Beogradu je u subotu navečer održan peti protest "Jedan od pet miliona", a počeo je minutom šutnje za nogometaša Dragoslava Šekularca i glumce Marka Nikolića i Ivu Gregurevića.\nManji broj građana okupio se u isto vrijeme u Novom Sadu, Nišu, kao i u Kragujevcu, pod malo izmijenjenim sloganom - "Budi jedan od pet miliona - Kragujevac", a u znak podrške protestima u glavnom gradu.\n- Razlog postojanja medija je javni interes, a ne lični interes, Tvoj i (predsjednika Srbije) Aleksandra Vučića. U obavezi si da poštujes pravo građana da saznaju istinu i nemaš pravo da koristiš javni servis u propagandne svrhe. Ostaćeš upisan velikim slovima u mračni dio sunovarata medija - kazao je Trifunović.\nPozvao je okupljene da se "ne obaziru na spinove" i rekao da su na protesu "i lijevi, i desni, i ovi, i oni", ali da svi žele da zemlja postane mnogo bolja i ljepša.\nMilenković je kazao da okupljeni nisu ni "gluplji, ni lijenji, ni veći ološi, ni veći neradnici, ni veći izdajnici od bilo kog običnog čovjeka u svijetu i zato imamo pravo da svi mi, ološ, šljam, ljenšitne i izdajnici i ovo malo finih ljudi koji su među nama, živimo normalno u zemlji, u kojoj zakoni važe jednako za sve".


Home Politika BiH Posao za inspekcije: Odlukom Vlade FBIH pojeftinuju hljeb,mlijeko i brašno!?\n– U nekim kantonima doći će do pojeftinjenja ovih proizvoda, ali samo u onima u kojima su većeprodajne ili maloprodajne marže veće od onih koje smo danas usvojili. Naime, u svim kantonima su te marže do sada bile iste ili veće. Koliko će pojeftinjenje iznositi zavisiće od dosadašnje visine ove marže u svakom od kantona posebno. Međutim, kako se radi o proizvodima koji i inače imaju nisku cijenu, ta pojeftinjenja neće biti ekstremna, odnosno biće jako mala, pojasnio je za Oslobođenje ministar trgovine FBiH Zlazan Vujanović.\nPrevious articleMinistar Katica: BiH ne upravlja migracijama na pravi način, policija je spriječila veće posljedice\nNext articleStanić: Dodik je uvrijedio i Željku Cvijanović na nacionalnoj osnovi


Maestralni Nurkić u porazu od Clevelenda postigao 23 poena pa se svađao s LeBronom – Glas TK\nMaestralni Nurkić u porazu od Clevelenda postigao 23 poena pa se svađao s LeBronom\nredakcija 3. January 2018.\nJoš jednu sjajnu utakmicu na parketima najjače košarkaške lige svijeta odigrao je sinoć bh. reprezentativac Jusuf Nurkić koji je, s Damienom Lillardom, bio najbolji pojedinac Trail Blazersa u porazu od Cavaliersa.\nU okviru prazničnog rasporeda utakmica, Portland Trail Blazersi gostovali su kod ekipe Cleveland Cavaliersa, te su se neslavno proveli jer su James i društvo bili na nivou zadatka i dovoljno raspoloženi, te su postigli čak 127 poena, naspram 110 koliko su ostvarili Trail Blazersi.\nIpak, ljubitelji košarke iz BiH mogu biti itekako zanimljivi, jer se njihov ljubimac u dresu kluba iz RipCityja posebno razigrao nakon povratka na teren, poslije povrede, te je sinoć uspio postiči čak 23 poena.\nDo ovog učinka Nurkić je stigao za samo 28 minuta provedenih na parketu, a uz to je još upisao sedam skokova, četiri asistencije, te dvije ukradene lopte.\nUz njega, ponovo sjajnu partiju odigrali su Damian Lillard sa 25 poena, odnosno CJ McCollum sa 19 poena, no ostatak ekipe je zakazao što je bilo nedovoljno za bilo kakvu borbu za pobjedu. S druge strane, u ekipi Clevelanda nizali su se igrači s dvocifrenim učinkom, koje je predvodio LeBron James sa 33 poena, a dvocifreni su još bili i Jae Crowder, Kevin Love, Isiah Thomas, Dwyan Wade i Jeff Green.\nOno što je posebno razljutilo fanove Portland Trail Blazersa jeste koškanje koje je izbilo nakon jednog faula nad Jusufom Nurkićem, nakon čega su se bh. centar i LeBron James svađali na terenu.\nZbog toga je dio publike iz RipCityja već sinoć vrijeđao LeBrona na društvenim mrežama, a na svu sreću na terenu se ova prepirka završila mirno.\nPrevious Post: Alumina i RMU Banovići potpisali ugovor vrijedan 29 miliona KM\nNext Post: Svi misle da su milioneri, ali nemaju prebijene pare u džepu


Zakon o poštama bit će podrška domaćim poštanskim operaterima\nMinistar komunikacija i prometa BiH Ismir Jusko boravio je jučer u radnoj posjeti BH Pošti. Tom prilikom se sastao sa članovima Uprave BH Pošte - Mirsadom Mujićem, generalnim direktorom te izvršnim direktorima Jasminom Trgo, Nedimom Matorugom i Neziranom Đogom.\nRazgovarano je o poslovanju BH Pošte, novim uslugama koje se namjeravaju uvesti u ovoj tržišnoj utakmici, o zakonskim rješenjima koja tretiraju ovu oblast itd. Ministar Jusko izrazio je zadovoljstvo dosadašnjim poslovanjem, kao i planovima za budućnost koje mu je Uprava prezentirala. Podržao je naročito projekt PKI – infrastrukture javnog ključa, koji je, u većini zemalja povjeren upravo poštama, kao što je povjerena i uloga certifikacijskog tijela za izdavanje digitalnih certifikata.\nMinistar Jusko također je obećao na najbolji način iskoristiti svoje ovlasti ministra te podržati zahtjeve BH Pošte u procesu izrade novog zakona o poštama na nivou BiH, kako bi išle u korist domaćih poštanskih operatera i kako bi se uveo red u poštanski sektor.


Nacrt izmena i dopuna zakona o izvršenju sledeće nedelje | EurActiv Srbija\nNacrt izmena i dopuna zakona o izvršenju sledeće nedelje\nObjavljeno : 21.06.2013.\t Tweet\nRadna grupa Ministartva pravde i državne uprave će sledeće sedmice objaviti Nacrt izmena i dopuna Zakona o izvršenju i obezbeđenju, koji je u srpsko pravosuđe uveo privatne izvršitelje, a suočava se sa kritikama da otvara vrata korupciji i kršenjima ljudskih prava. Nacrt bi trebalo ponovo da uvede mogućnost odlaganja izvršenja koje nije samo interesu dužnika već često i poverioca jer tako dužnik dobija priliku da se finansijski konsoliduje i možda otplati dug. Nova rešenja u zakonu bi takođe trebalo da stanu na put mogućoj monopolizaciji profesije budući da je naplata dugovanja za komunalije u isključivoj nadležnosti privatnih izvršitelja, a preduzeća sama biraju izvršitelja.\nDržavni sekretar u Ministarstvu pravde Danilo Nikolić izjavio je 21. juna u Palati Srbije da sledeće nedelje na sajtu Ministarstva pravde treba očekivati nacrte zakona o izmenama i dopunama zakona o izvršenju i obezbeđenju (ZIO), Zakona u parničnom postupku i Zakona o vanparničnom postupku.\nTokom kratke parlamentarne rasprave, tadajuća vladajuća većina na čelu sa Demokratskom strankom nije prihvatala brojne amandmane opozicionih poslanika, koji su pored ostalog tvrdili da je uvođenje privatnih izvršitelja neustavno, što se vidi iz transkripata skupštinskih sednica na sajtu www.otvoreniparlament.com.\nIzvršitelji postoje konkurentno sa sudskim, a stupili su na snagu mesec dana posle parlamentarnih izbora na kojima je pobedila tada najveća opoziciona partija, Srpska napredna stranka (SNS).\nNovi ministar pravosuđa iz SNS Nikola Selaković ubrzo je najavio promene 10 zakona nastalih u pravosudnoj reformi, uključujući Zakon o izvršenju i obezbeđenju, povodom kojeg je u septembru izjavio da "država ne sme da bude neprijatelj svojim građanima, već njihov saveznik".\nTada je i formirana radna grupa sa zadatkom da sačini nacrt izmena i dopuna Zakona, na osnovu brojnih primedaba stručne javnosti ali i samih građana.\nStručnjaci su ukazivali da odlaganje izvršenje nije samo u interesu dužnika, već ponekad i poverilaca, budući da bi dužnik odlaganjem dobio šansu da se finansijski konsoliduje i plati svoja dugovanja.


NovaEnergija.net » gorenje gorenje – NovaEnergija.net\nHome Tags Posts tagged with "gorenje"\nJedan od vodećih evropskih proizvođača aparata za domaćinstvo, kompanija Gorenje predstaviće se i na ovogodišnjem 44. Međunarodnom sajmu građevinarstva SEEBE, novitetima iz svog proizvodnog programa za jednostavniji i kvalitetniji život.\nU naredna tri dana posetioci će biti u prilici da se upoznaju sa prednostima Gorenje eco- friendly aparata proizvedenih u Srbiji, koje pored tehnološke naprednosti i savremenog dizajna, odlikuje i visoka energetska efikasnost.\nNova generacija EkoSmart bojlera, izrađenih od 100-procentih recikliranih i neškodljivih materijala, doprinosi optimizovanoj potrošnji i uštedi energije i do 25%. A među eco-friendly novitetima koji čuvaju životnu sredinu su i kotlovi i kaminske peći na pelet, sa naprednom BioLogic tehnologijom uz automatsko podešavanje parametara i nisku emisiju produkta sagorevanja.\nGorenje već 67 godina predstavlja sinonim za inovativne, kvalitetne aparate za domaćinstvo, jedinstvenog sklopa ekonomičnosti, uštede i očuvanja životne sredine.\nStrateška opredeljenost kompanije za očuvanje životne sredine, prepoznata je i nagrađena brojnim uglednim nagradama iz oblasti ekologije. Pored toga, Gorenje je u protekloj godini ponelo i priznanje Najbolje iz Srbije u kategoriji Najbolji strani brend koji se prozvodi u Srbiji, kao i prestižnu evropsku Liscencing nagradu za Inovaciju.\nDeo inovativnih rešenja biće predstavljen tokom tri sajamska dana na Gorenje štandu u Hali 2 (nivo B) Beogradskog sajma, a kompanija i u narednom periodu priprema brojna iznenađenja za svoje potrošače.\nECO-FRIENDLY TEHNOLOGIJOM DO VELIKIH UŠTEDA was last modified: April 17th, 2018 by Jelena Jovičić\nSvi oni naizgled obični, ali divni trenuci u vašem životu: okupljanje sa porodicom na ručku nakon napornog dana, prvi obrok vaše bebe, prvi poljubac uz romantičnu večeru sa svećama, dešavaju…


ŠANSA ZA MLADE KADROVE: cargo-partner - Pluton Logistics\nZa sve mlade koji upisuju srednje škole i fakultete, ovo doba godine je vreme kada biraju svoj budući poziv, pa im tačne i pravovremene informacije mogu pomoći da na lakši način sagledaju opcije i mogućnosti i donesu pravu odluku. Prilikom odabira, za mlade su veoma značajne i informacije o šansama za zaposlenje nakon diplomiranja, pri čemu – uz formalno obrazovanje – veliku ulogu imaju i stručne prakse i programi dodatnog usavršavanja tokom školovanja.\nU ovom tekstu u PlutonLogistics serijalu „Šansa za mlade kadrove“ predstavljamo vam mogućnosti koje mladim ljudima na početku karijere, ali i onima koji tek treba da odaberu svoje buduće zanimanje, pruža cargo-partner.\ncargo-partner je privatna infologistička transportna kompanija koja nudi sveobuhvatni portfolio usluga avionskog, pomorskog, drumskog transporta i skladištenja, sa posebnom ekspertizom u oblasti informacione tehnologije i optimizacije lanca snabdevanja.\nVeć godinama unazad, daju svoj doprinos društvu i obrazovnom sistemu u Srbiji učestvujući u programu dualnog obrazovanja učenika srednjih škola, odnosno organizovanjem stručnog usavršavanja za visokoškolce. O mogućnostima, načinu realizacije, kao i o dodatnim benefitima koji se polaznicima pružaju, razgovarali smo sa Milošem Bogunovićem, menadžerom ljudskih resursa u kompaniji cargo-partner Srbija.\n– Dualno obrazovanje i stručno usavršavanje u kompanijama najbolja su prilika za zapošljavanje mladih u struci – smatra naš sagovornik.\nStručna praksa: saradnja sa fakultetima u Beogradu i Novom Sadu\nStručna praksa podrazumeva stručno osposobljavanje nezaposlenog za samostalan rad u struci, radi obavljanja pripravničkog staža kada je to zakonom, odnosno pravilnikom predviđeno i obavezan je uslov za polaganje stručnog ispita. U kompaniji cargo-partner stručna praksa predstavlja rezultat direktne saradnje sa fakultetima univerziteta u Beogradu i Novom Sadu.\nNamenjena je svim zainteresovanim studentima osnovnih i master studija, prvenstveno saobraćajnog i ekonomskog smera, ali i svih drugih usmerenja, kao i nezaposlenim mladim stručnjacima, koji žele da nadograde svoje znanje i steknu praktična iskustva.\nStručno usavršavanje može da se obavlja u šest različitih odeljenja (sektor finansija, prodaje, logistike, drumskog, avionskog i pomorskog transporta), na tri različite lokacije (Logistički centar cargo-partner – Dobanovci, Aerodrom Nikola Tesla – Surčin i Novi Sad), tokom cele godine. Sprovođenje programa stručnog usavršavanja i plana obuke praktikanata pod direktnim je nadzorom odgovarajućeg zaposlenog, odnosno mentora, najčešće menadžera ili tim lidera datog odeljenja.\nTrajanje stručnog usavršavanja veoma je fleksibilno – od 1 do 6 meseci, što se definiše direktnim dogovorom kompanije cargo-partner i praktikanta.\n– Smatram da našim dobrim angažovanjem, kako u projektu stručne prakse tako i u projektu dualnog obrazovanja i mi imamo šansu da identifikujemo svoje buduće kolege, a naša kompanija, s obzirom na to da posluje u preko 130 kancelarija u 40 zemalja, osim zapošljavanja mladih u struci kod nas, nudi i mogućnost za internacionalnu karijeru – ističe Bogunović.\nDualno obrazovanje je deo sistema srednjeg obrazovanja i vaspitanja u kome se kroz teorijsku nastavu i vežbe u školi i učenje kroz rad kod poslodavca, stiču, usavršavaju i izgrađuju znanja, veštine i sposobnosti i kompetencije u skladu sa standardom kvalifikacija i planom i programom nastave i učenja. Učenici u realnom radnom okruženju mogu da uče već od prve godine školovanja, a u kompaniji provode jedan, dva ili tri dana nedeljno, što se utvrđuje nastavim planom i programom.\nOvog leta, maturirali su učenici prve generacije koja se za zvanje „tehničar za logistiku i špediciju“ školovala po modelu dualnog obrazovanja.\nSticanje odgovarajućih veština još tokom školovanja, veoma je značajno u kasnijem pronalaženju zaposlenja. To je izuzetno važno i za kompanije, budući da skraćuje vreme uvođenja novozaposlenog u posao i daje mogućnost selekcije budućih kadrova.\n– Vođeni željom da doprinesemo opštem razvoju kadrova u Srbiji, kao i pozitivnim iskustvima kolega iz Austrije, početkom 2016. godine prihvatili smo poziv Privredne komore Srbije i Trgovinskog odeljenja austrijske ambasade u Beogradu i aktivno se uključili u Projekat dualnog obrazovanja u Srbiji – kaže Miloš Bogunović.\nU saradnji sa Zavodom za unapređivanje obrazovanja i vaspitanja i uz podršku Ministarstva prosvete, nauke i tehnološkog razvoja, aktivno smo učestvovali u izradi nastavnog plana i programa za obrazovni profil „tehničar logistike i špedicije“ i davali preporuke i mišljenja za izradu Zakona o dualnom obrazovanju.\nSvake školske godine, u kompaniji cargo-partner stručnu praksu pohađa četvoro učenika Saobraćajno-tehničke škole u Zemunu.\n– Učenici se prvi put suočavaju sa realnim radnim okruženjem i zbog toga se maksimalno trudimo da im približimo šta će ih očekivati u logističkim procesima. Imamo zadovoljstvo da im u prijatnoj radnoj atmosferi, pokažemo rad u logistici i sve izazove koje ovaj posao nosi. Samim tim trudimo se da im učinimo lakšim prelazak iz škole u svet rada, podstičući njihovu mladalačku radoznalost, kao i zadovoljstvo kada neki zadatak završe sami. Osim konkretnih radnih zadataka osposobljavamo ih i za timski rad u kompaniji, da aktivno učestvuju i sami da predlažu rešenja, što u školskom okruženju nemaju često priliku – pojašnjava naš sagovornik.\nDuboko verujemo da je ovaj model veoma koristan za mlade ljude, jer im omogućava bolje sticanje praktičnog znanja, zato ćemo sa ovom praksom nastaviti, zaključuje.\n← NOVI uslovi za ulazak u Sloveniju – Od 15. jula pooštrene mere i za VOZAČE\nINVESTICIJE: Turska kompanija Ernenli otvara pogon u Leskovcu →


Predsednik SAD Donald Tramp rekao je da su masovna ubistva koja su se dogodila u El Pasu, Teksasu i Dejtonu, Ohaju “napad na Ameriku” i pozvao da se jednoglasno osude rasizam i ideja o superiornosti belaca.\n“Moramo pobediti ove zle ideologije. U Americi nema mesta mržnji. Mržnja razara um, srce i dušu”, rekao je Tramp u Beloj kući, u obraćanju povodom masakara u El Pasu i Dejtonu.\nNjegovu retoriku, inače, mnogi ocenjuju kao okidač rasnih podela.\nPredsednik je rekao da federalne vlasti asistiraju u istragama masovnih ubistava (klikom na link pogledajte interaktivnu mapu oružanih napada u SAD-u) i pozvao FBI da istražuje zločine iz mržnje i domaći terorizam.\nIstiče i da bi oni koji počine masovna ubistva i zločine iz mržnje trebalo da budu osuđeni na smrtznu kaznu - koja se od nedavno ponovo primenjuje na federalnom nivou.\nTramp smatra da SAD treba da rade na smanjenju “kulture nasilja” uključujući i video igrice koje su nasilne.\n"Danas je mladima koji su problematični lako da se okruže kulturom koja promoviše nasilje. Moramo da to sprečimo ili značajno smanjimo, i to odmah".\nKaže da je naložio Sekretarijatu za pravosuđe da radi sa društvenim medijima kako bi se detektovale masovne ubice pre nego što počine krivično delo.\nPredsednik smatra i da SAD treba da reformišu zakone u oblasti mentalnog zdravlja kako bi se lakše identifikovali oni koji imaju mentalnih problema.\nTramp je ranije pozivao na strože bezbednosne provere kupaca oružja, ali se onda povukao jer, čini se, nije želeo da ulazi u sukob sa Nacionalnim udruženjem vlasnika oružja (NRA)\nTramp nije pominjao zakone o strožoj kontroli oružja koje je usvojio Predstavnički dom Kongresa, ali je nekoliko sati pre obraćanja na Tviteru napisao da bi "članovi Kongresa mogli da usvoje zakone o strožim bezbednosnim proverama kupaca oružja, a da bi ti propisi mogli biti usvojeni zajedno sa imigracionom reformom"


RTCG - Radio Televizija Crne Gore - Nacionalni javni servis :: Ekonomija :: Kidland dao ogroman doprinos ekonomskoj teoriji\nU POSJETI CG 10. 09. 2018. 12:32 >> 12:18 0\nU POSJETI CG\nKidland dao ogroman doprinos ekonomskoj teoriji\nDobitnik Nobelove nagrade za ekonomiju, profesor Fin Kidland (Finn E. Kydland), dao je ogroman doprinos ekonomskoj teoriji, kreiranju ekonomske politike i reformama institucija u brojnim državama, ocijenio je guverner Centralne banke Crne Gore (CBCG), Radoje Žugić.\nKidland boravi u posjeti Crnoj Gori na poziv i u organizaciji CBCG. Sa profesorom Kidlandom sastao se guverner Radoje Žugić sa saradnicima.\nKako je saopšteno iz te institucije, Žugić je istakao da CBCG ima veliku čast da ugosti profesora Kidlanda, izuzetnog svjetskog ekonomistu i dobitnika Nobelove nagrade za doprinos teoriji dinamičke makroekonomije.\n"Izučavajući kako promjene u ekonomskoj politici i tehnologiji utiču na razvoj poslovanja, profesor Kidland je dao ogroman doprinos, ne samo ekonomskoj teoriji, već i kreiranju ekonomske politike i reformama institucija u brojnim državama", istakao je guverner Žugić.\nKidland se, dodaju, zahvalio na pozivu da posjeti Crnu Goru i izrazio posebno zadovoljstvo činjenicom da CBCG ima aktivnu društveno odgovornu ulogu.\nKidland će u 12 sati održati predavanje na Ekonomskom fakultetu Univerziteta Crne Gore u Podgorici na temu "Ekonomska politika i uspon nacija" (sala Mediteran), a zatim posjetiti Muzej novca na Cetinju.\n"Podržavajući ovakve i slične projekte koji otvaraju nove vidike i obogaćuju znanja, CBCG dokazuje svoje društveno odgovorno poslovanje", zaključuje se u saopštenju.\nCBCG Fin Kiland


Pravni eksperti OHR-a i Vlade RS-a nastavljaju razgovore - Klix.ba\nBiH Pravni eksperti OHR-a i Vlade RS-a nastavljaju razgovore\nPravni eksperti OHR-a i Vlade RS-a nastavljaju razgovore\n5.11.2007. u 16:53\nPravni eksperti OHR-a i Vlade Republike Srpske dogovorili su danas da će u srijedu i petak nastaviti razgovore koje vode u vezi s posljednjom odlukom Miroslava Lajčaka. Pozicije RS-a su ostale iste, što znači da očekuju da se osigura zaštita konstitutivnih naroda i entiteta koje, prema njihovom mišljenju, Lajčak nije ispoštovao.\nNakon današnjeg četverosatnog razgovra u Uredu OHR-a u Banjoj Luci rečeno je da će pravni eksperti sutra razmijeniti pismene tekstove mogućih dopuna odluke visokog predstavnika od 19. oktobra koja se odnosi na izmjene i dopune zakona o Vijeću ministara i poslovnike oba doma Parlamentarne skupštine BiH.\nPredstavnik Vlade RS-a i ministar pravde Džerard Selman kazao je novinarima da su pozicije RS-a ostale iste - traži da se u vezi s Lajčakovim odlukama osigura zaštita konstitutivnih naroda i entiteta.\n"Mi smatramo da autentičnim tumačenjem ne bismo dobili ništa posebno. Naš stav je i dalje da se mijenja norma, a ne da se donosi odluka o autentičnom tumačenju i stoga mislim da se suzio krug pravnih aspekata, ali ne da pregovora neće biti ili da nećemo doći do adekvatnog rješenja", kazao je ministar pravde RS-a, koji predvodi pravne eksperte Vlade RS-a.\nSelman je dodao da je pozicija RS-a ostala ista i traži se određena zaštita konstitutivnih naroda i entiteta i da se obrazlože određena pitanja o kvorumu i o zamjeniku predsjedavajućeg Vijeća ministara BiH. Ipak je naglasio da se došlo do približavanja određenih stavova i da se shvatilo zbog čega predstavnici RS-a traže dopunu Lajčakove odluke.


ePodunavlje Januar 25, 2018\nMuškarac čije je beživotno telo sa ustrelnom ranom od vatrenog oružja pronađeno u automobilu u ulici Revolucije, identifikovan je kao Zoran S. (38). Sve okolnosti ukazuju na samoubistvo, pošto je…\nePodunavlje Januar 23, 2018\nVeljko Radisavljević iz Velike Plane nije kriv za sabraćajnu nesreću na Crnogorskom primorju u kojoj su poginuli on i njegova devojka Irena Zlatković, tvrde profesor dr Milan Vujanić, šef katedre…\nUhapšen zbog telefonskih pretnji medicinskom osoblju\nePodunavlje Januar 20, 2018\nPripadnici Ministarstva unutrašnjih poslova u Smederevskoj Palanci uhapsili su T.M. (63) iz okoline Smederevske Palanke, zbog postojanja osnova sumnje da je izvršio krivično delo ugrožavanje sigurnosti.\nTurci se na auto-putu sudarili sa krdom svinja\nePodunavlje Januar 16, 2018\nDva državljanina Tuske povređena su u saobraćajnoj nesreći na auto-putu Beograd-Niš kod skretanja za Požarevac kada su automobilom naleteli na krdo svinja. Oni su posle strahovitog udarca u nekoliko životinja…\nDRAMA u Smederevu: Požar progutao barake, vatrogasci se satima borili sa vetrom\nePodunavlje Januar 14, 2018\nU požaru su danas na periferiji Smedereva izgorele montažne barake s tri stambene jedinice od ukupno 150 kvadratnih metara. U požaru u Čapajevoj ulici nije bilo povređenih.\nePodunavlje Januar 12, 2018\nePodunavlje Januar 09, 2018\nTelo Smederevke Z. B. (33), čiji je nestanak prijavljen pre nekoliko dana, pronađeno je u napuštenoj kući u Kovinu.\nePodunavlje Decembar 29, 2017\nViše javno tužilaštvo u Smederevu potvrdilo je u petak da je utopljenik nađen u jednom kanalu nedaleko od hotela "Hamburg", identifikovan kao Lazar Maksimović, star 26 godina.\nePodunavlje Decembar 27, 2017


Vučić obišao radove na gradnji fabrike "Eurotay" u Kraljevu - Studio B\nVučić obišao radove na gradnji fabrike „Eurotay“ u Kraljevu Tanjug\nEkonomijaEkonomija Pocetna 21. 10. 2018. 16:35:02\nPredsednik Srbije Aleksandar Vučić obišao je u Kraljevu radove na izgradnji fabrike tekstila „Jurotaj“ koja će zaposliti ukupno 2.500 ljudi. Vučić očekuje da će na otvaranje fabrike, na proleće ili u rano leto iduće godine, doći i turski predsednik Redžep Tajip Erdogan.\nPredsednik Vučić je naglasio da je mnogo truda uloženo da bi ta turska investicija bila ostvarena. On je dodao da očekuje i da će sve veći broj investitora iz Turske, ali i turista iz te države, dolaziti u Srbiju.\n„Nemamo ništa što bi nas razdvajalo. Uz poštovanje dolazi i poverenje. Imamo interes i jedni i drugi za još boljim odnosima“, poručio je Vučić i dodao da je mnogo truda uloženo u dovođenje turskog investitora na čemu je zahvalio i turskom predsedniku i ministru trgovine, turizma i telekomunikacija Rasimu Ljajiću.\nPredsednik Srbije je u obraćanju prisutnima istakao da je reč o velikoj inevsticiji od 35 miliona evra, navodeći da su na mestu buduće fabrike ruševine.\nPonosan je, navodi, jer je video 100 dama, divnih i vrednih srpskih žena koje se bore za bolju budućnost teškim i napornim radom.\n„Drago mi je naročito što ne rade samo devojke do 25 godina. Hvala ti, brate Turčine što si primio i žene od 50 godina. To su vredne i sposobne žene koje će pokazati lojalnost“, rekao je Vučić.\nSrećan je, ističe, zbog Kraljeva jer je prethodnih decenija, kaže, mnogo fabrika u tom gradu uništeno – „Magnohrom“, „Jasen“, „Autotransport“. Niko nije hteo da dođe u Kraljevo jer je, kako je rekao, prethodna vlast sve uništila.\nGovoreći o turskom inevstitoru, Vučić kaže da je reč o ozbljnim i vrednim ljudima.\n„Uveren sam u dobru budućnost fabrike“, poručio je Vučić i naveo da će se graditi auto-put u tom delu Srbije, da će do kraja juna iduće godine biti otvoren i aerodrom u Lađevcima, a da će država pomoći i oko transporta radnika.\nFabrika se gradi u Adranima kod Kraljeva, a investicija je vredna oko 35 miliona evra.\n„Jurotaj“ (Eurotay) fabrika bi, kako je najavljeno, trebalo da bude otvorena u aprilu 2019. i već je na obuci 115 radnika.\nU prvoj fazi biće zaposleno između 400 i 700 radnika, a do 2023. ukupno 2.500 ljudi.\nTurska tekstilna kompanija „Taj grupa“ kupila je imovinu kraljevačkog „Autotransporta“ u stečaju za 260 miliona dinara.\nInvesticija je počela da se realizuje nakon dogovora predsednika Srbije i predsednika Turske Redžepa Tajipa Erdogana.\nTurski investitor je najavio da će u okviru fabrike otvoriti i vrtić za decu svojih radnika.


Dačić: Od 15. juna u Grčku bez testa i karantina\nIzvor: Radio 021, 12.Jun.2020, 22:20\nDržavljani Srbije moći će od 15. juna da putuju u Grčku bez testova i drugih ograničavajućih mera, izjavio je danas u Atini ministar spoljnih poslova Srbije Ivica Dačić posle razgovora sa grčkim šefom diplomatije Nikosom Dendijasom, saopštilo je Ministarstvo spoljnih poslova.\n"Preneo sam našu odluku da građani Grčke mogu da putuju >> Pročitaj celu vest na sajtu Radio 021 << u Srbiju bez ikakvih ograničenja, bez testova i potrebe da budu u karantinu. Ministar Dendijas mi je preneo da će od 15. juna to isto moći i u obrnutom smeru, dakle da građani Srbije mogu da dolaze u Grčku bez testova i drugih ograničavajućih mera", naveo je Dačić.\nOn je danas boravio je u jednodnevnoj poseti Grčkoj i sa kolegom Dendijasom razgovarao bilateralnoj saradnji i aktuelnim temama na planu prevazilaženja posledica pandemije kovid-19.\n"Ovom posetom smo pokazali koliko prijateljstvo međusobno gajimo. Izrazio sam zadovoljstvo saradnjom tokom ove krize i želju da se što pre normalizuje život u svim segmentima, počev od toga da ostarujemo političke kontakte, da se naše ekonomije normalizuju, da naša preduzeća počnu da rade", rekao je Dačić.\nOn je, komentarišući najavu otvaranja granice od 15. juna, rekao da je ministra Dendijasa zamolio da i u Briselu zastupa stavove Srbije da se ta mera, takođe, počne primenjivati u skladu sa preporukama EK, da od 1. jula građani Srbije mogu da putuju bez ograničenja u ostale zemlje članice EU.\n"Mi očekujemo veliki broj naših turista Grčkoj, ali moram da kažem i da je 50.000 hiljada grčkih turista prošle godine bilo u Srbiji", rekao je Dačić.\nBeta: Dačić u Atini: Gradjani Srbije od 15. juna u Grčku bez testova i drugih ograničavajućih mera


Dom zdravlja: Pogledajte plan vakcinacije za tekuću sedmicu – mladibl.com\nJZU „Dom zdravlja“ Banja Luka objavio je plan vakcinacije protiv Kovida-19 za period od 03. do 08. januara na punktu za vakcinaciju u objektu Mjesne zajednice u naselju Petrićevac.\n-U periodu od 04. do 05. januara, kao i 08. januara, vršiće se revakcinacija građana na punktu za vakcinaciju u objektu mjesne zajednice u naselju Petrićevac. Građani će telefonskim putem biti obaviješteni o terminu revakcinacije – navedeno je u saopštenju Doma zdravlja.\nRaspored rada punktova za vakcinaciju u ambulantama porodične medicine, za 04. i 05. januara 2022. godine:\n– 04. januar – ambulante Vrbanja, Zalužani, Mišin Han, Lazarevo,\n– 05. januar – ambulante Stračevica II, Srpske Toplice, Karanovac, Krupa na Vrbasu, Bočac, Obilićevo.\nIz Doma zdravlja napominju da vakcinalni punkt na Petrićevacu neće raditi u četvrtak 06. i u petak 07. januara.\n← Najiščekivaniji filmovi u 2022. godini\nNarodno pozorište Republike Srpske: Pogledajte repertoar za januar →


Tokom vikenda je ponovo, po ko zna koji put, uništena tabla sa natpisom Nezavisnog društva novinara Vojvodine ispred naše kancelarije u Zmaj Jovinoj ulici u Novom Sadu.\nTabla je iškrabana do neprepoznatljivosti, a dva dana ranije je na njoj osvanula i nalepnica na kojoj je prekriženo lice programskog urednika NDNV-a Dinka Gruhonjića uz tekst „Miletićev a ne Dinkov grad“.\nTabla sa natpisom NDNV-a, kao i naše poštansko sanduče, mnogo puta su bili na meti nasilnika, a rukovodioci našeg udruženja i naši saradnici dugo su već, a u poslednje vreme intenzivirano, predmet velikog broja pretnji smrću i drugih verbalnih napada.\nJasno je da su kontinuirani incidenti deo sistematskog pritiska na naše udruženje, a u sklopu ukupnih pritisaka na sve organizacije i pojedince koji imaju kritički otklon prema vlasti.\nI ovaj incident ćemo prijaviti policiji i drugim nadležnim organima, ali nažalost bez velikih očekivanja da će počinilac biti pronađen i primereno kažnjen, jer do sada niti jednom niko za napade na NDNV i pretnje nama i našim saradnicima – nije odgovarao.\nNovi Sad, 11. septembar 2017.\nViše iz ove kategorije « Mesec romsko-ženskog aktivizma: Tribina o položaju Romkinja\tNovinarska i medijska udruženja: Pretnje smrću za portal Magločistač »


U Trstu otvorena izložba “Nikola Tesla: čovek iz budućnosti” – Naši u svetu\nObjavljeno 17/09/21 u 15:00\n“Okolnost da se izložba posvećena velikom naučniku odigrava u “gradu nauke” daje joj dodatnu vrednost i simboliku. Istovremeno, putem ove postavke jedna od najznačajnijih ličnosti našeg naroda prisutna je u gradu u kome je srpska zajednica ostavila trag”, istakla je Gojković.\n“Ipak, fenomen Tesla i 80 godina od njegovog odlaska nastavlja da privlači naučnike i umetnike, kao i da budi znatiželju najšire javnosti. Mnogi pisci, vajari, kompozitori, filmski i pozorišni stvaraoci ili crtači stripova bili su i još uvek su inspirisani njegovom vanvremenskom pojavom”, podvukla je ministarka kulture.\nOtvaranju izložbe su prisustvovali ambasador Srbije u Italiji Goran Aleksić, generalni konzul Ivana Stojiljkoviću Trstu, predsednik srpske pravoslavne opštine Zlatimir Selaković, kao i direktor muzeja “Nikola Tesla” u Beogradu – Ivona Jevtić.\nFoto:Muzej Nikola Tesla\n“Nalazimo se u novoj zoni grada koja je prošle godine postala zvanično deo grada Trsta u punom razvoju, gde će najverovatnije biti preusmerene sve ustanove koje se bave naukom, tehnologijom i inovacijom ovog grada”, izjavio je gospodin Janković.\nUžas u HOLANDIJI: Muškarac sa balkona gađao PROLAZNIKE samostrelom, ima MRTVIH! (VIDEO)\nBlagi pad novozaraženih, ali više preminulih od korone u Srbiji, objavljene najnovije brojke


Voice of the world. децембар 22, 2018\nPrema istraživanju među devojkama u pet gradova Srbije došlo je do rezultata koji kaže da 76 odsto ispitanica smatra da je žena potpuno ostvarena samo ako postane majka, tj. da žena jedino zaista vredi ako je ostvarila ovu ulogu i ispunila funkciju.\nPored toga, 95 odsto njih snažno veruju u „žrtvujući model roditeljstva“ , dakle smatra da majka treba da se žrtvuje za svoju decu, pokazalo je istraživanje jedne nevladine organizacije.\nŠto se tiče odnosa sa partnerom, procenat devojaka koji smatra da žena ne treba da trpi sve i pristaje na sve da bi sačuvala svoj brak, je u jednakoj meri.\nPet gradova u Srbiji koja su učestvovala u ovom istraživanju su – Beograd (Obrenovac), Vranje, Novi Pazar, Kikinda i Jagodina, a podaci su upitnike popunjavale devojke završnih razreda srednjih stručnih škola i gimnazija , od 18 i 19 godina.\nSprovedeni nalazi kažu da je porodica i dalje primarno okruženje u kojem se uči o „rodnim ulogama“ i u kojem one funkcionišu u praksi, ali i da postoji potencijal, u ispitivanom uzrastu, da „razumevanje“ tih uloga može doći do promene, da se patrijarhalni porodični obrasci prevaziđu.\nIstraživanje je sprovedeno u cilju da se uvidi iskustvo mladih devojaka, i stavovi koje imaju prema rodnim ulogama i rodno zasnovanom nassilju, kako je saopšteno.\nUživajte u svakom zalogaju: Pileće gurmanske rolnice (RECEPT)\nNajsrećniji horoskopski znaci u 2019. godini


U RS 100. 000 ljudi bez struje | ENERGETIKArs.com\nNalazite se na Home » Некатегоризовано » U RS 100. 000 ljudi bez struje\nObjavljeno: 21:08, 17. Maja 2014.\nBANJALUKA, Na području RS približno 100.000 kupaca je bez električne energije, što je petina korisnika “Elektroprivrede”.\nNa području Republike Srpske približno 100.000 kupaca je bez električne energije, što je petina korisnika “Elektroprivrede”, a najkritičnije stanje je na područjima Doboja, Šamca i Bijeljine, rekao je Dalibor Muratović, zamjenik šefa operativnog tima za praćenje i koordinaciju aktivnosti u elektroenergetskom sektoru Srpske.\nMuratović je istakao da se situacija, kada je riječ o isporuci električne energije, komplikuje i na području opštine Prijedor, gdje je došlo do značajnijeg isključenja kupaca.\nOn je naglasio da je na području Doboja oko 23.000 kupaca bez električne energije, i to uglavnom u užem gradskom jezgru, dok je 9.000 kupaca u prigradskim seoskim područjima dobilo struju.\n“Trenutno se pokušava osposobiti desetak trafostanica u samom gradu, na kojima bi se priključila pumpna postrojenja koja bi se koristila za ispumpavanje vode”, rekao je Muratović.\nOn je napomenuo i da je cijela opština Šamac bez električne enrgije, te istakao da, ukoliko dođe do značajnijeg povlačenja vode, postoji mogućnost da oko trećina opštine do večeras dobije električnu energiju.\n“U Bijeljini je oko 80 odsto kupaca na području grada bez električne energije, odnosno oko 35.000 stanovnika”, istakao je Muratović i dodao da od povlačenja vode zavisi dalje odvijanje situacije.\nOn je istakao da se može očekivati da dođe do priključenja 110-kilovoltne trafostanice “Janja” koja bi napajala kupce na tom području, te da se iz druge značajne trafostanica na tom područuju “Bijeljina jedan”, koja napaja uže gradsko jezgro, voda ispumpava, pa se tačno ne zna kada će biti spremna za puštanje pod napon.\nMuratović je istakao da je na ostalim područjima koje pokriva “Elektrobijeljina” oko 6.000 kupaca bez električne energije.\n“Na području koje pokriva `Elektrokrajina`, opština Čelinac je bez električne energije, dok je situacija dosta promjenjiva u Laktašima”, dodao je Muratović i istakao da je u Prijedoru oko 3.500 do 4.000 kupaca bez elektručne energije, jer je došlo do isključenja trafostanice “Prijedor tri” kome prijeti poplava, pa je oko 60 trafostanica koje se sa nje napajaju bez električne energije.\nNa područje elektrodostribucija “Pale” i “Elektrohercegovina” snabdijevanje električnom energijom je redovno.\nPrema Muratovićevim riječima, dolazi do blagog opadanja protoka na prorofilima hidroelektrana, tako da je u odnosu na 11.00 časova proticaj iz kompezacionog bazena Bočac smanjen za oko 20 metara kubnih, proticaj na profilu brane Višegrad za oko 40 metara kubnih, dok je ispod 800 kubika u Višegradu.\n“Termolektrana Ugljevik” je trenutno u remontu, dok “Termolektrana Gacko” radi nesmetano. Muratović je napomenuo da nema registrovanih šteta na energetskim objektima.\nGovoreći o isporuci električne energije Srbiji, Muratović je rekao da je “Elektroprivreda Republike Srpske” omogućila isporuku 210 megavata u kontinuitetu tokom vikenda, te da će nastaviti isporuku u zavisnosti od potreba.\n“Elektroprivreda Republike Srpske” je formirala operativni tim čiji je zadatak praćenje stanja u elektroenergetskom sektoru i koordinaciji aktivnosti na saniranju stanja i obezbjeđivanju isporuke električne energije. Srna\nTags: grad,objekti,republika srpska,selo,struja


Promocija Novog Sada na sajmu turizma „Leisure“ u Moskvi od 10. do 12. septembra - TONS\nHomepage Blog Promocija Novog Sada na sajmu turizma „Leisure“ u Moskvi od 10. do 12. septembra\nTuristička organizacija Novog Sada je ove nedelje, od 10. do 12. septembra uzela aktivno učešće na Međunarodnom sajmu turizma u Moskvi „LEISURE“ gde je u organizaciji i pod okriljem Turističke organizacije Srbije predstavljena ponuda Novog Sada za brojne turističke agencije i druge posetioce sajma iz Rusije.\nU toku sajma, održani su brojni sastanci sa predstavnicima turističkih agencija iz Rusije koji su zainteresovani da u narednom periodu startuju sa organizovanim turističkim posetama Novom Sadu. Tokom drugog dana sajma, održana je prezentacija u organizaciji Turističke organizacije Srbije, gde je pred brojnim novinarima predstavljena i ponuda Novog Sada, kao i okoline sa posebnim naglaskom na brojne manastire na Fruškoj gori, kulturnu i gastronomsku ponudu. Promociji su pored novinara prisustvovali i predstavnici turističkih agencija iz Rusije.\nPrema podacima Republičkog zavoda za statistiku u Novom Sadu, za prvih 6 meseci ove godine, turisti iz Rusije ostvarili su 5.232 noćenja, što je za 10% više nego u istom periodu prethodne godine.\nPrema istom izvoru, na osnovu ostvarenog broja noćenja u prvih 6 meseci ove godine, turisti iz Rusije nalaze se odmah iza turista iz regiona i Nemačke


DUŠAN ŠEHOVAC: Milorad Dodik i 24 (ra)zastup(zboj)nika | Frontal\nMilorad Dodik misli i izjavljuje da država Bosna i Hercegovina nema svoju teritoriju.\nDavdesetčetiri (24) zastupnika Predstavničkog doma Parlamentarne skupštine Bosne i Hercegovine smatraju da državna imovina postoji, i da se podrazumijeva da država ima svoju teritoriju, što su oni desetinu puta izrekli.\nNisam stručnjak za ustavno pravo, nisam kompetentan da tumačim i da dajem konačne, na osnovu analize ustavnih i zakonskih normi koji regulišu pitanja teritorije, državne i entitetske imovine, zasnovane zaključke, pa zbog toga ovom priliko dijelim sa Vama:\nPrvo moje pitanje, proizvod analize sadržaja ova dva teksta glasi: Ako nema državne teritorije na čemu i gdje onda stoji državna imovina?\nImam za početak i moje amaterski, laički odgovor na to pitanje: Državna imovina je zgrada u Banja Luci u ulici Mladena Stojanovića 7, gdje je smješten Regionalni centar Banja Luka Uprave za indirektno oporezivanje BiH, a zemljište na kojoj je zgrada je na teritoriji Republike Srpske; Zgrade i pomoćni objekti kasarne Bileća su državna imovina a zemljište na kojoj su objekti je na teritoriji Republike Srpske.\nIsto se može tvrditi, izjaviti i za objekte, na primjer zgrade kasarne u Čapljini su državna imovina a zemljište na kojoj su objekti je na teritoriji Federacije Bosne i Hercegovine.\nAko je moji prethodni stavovi tačni onda ne postoji mogućnost da se od ustavom zagarantovane 49% teritorije Republike Srpske uzme neki procenat i da državi Bosni i Hecegovini! A ako nisam u pravu onda bismo dobili čudovišne i smiješne podatke koji odslikavaju to novo stanje: teritorija Republike Srpske 46%; teritorija Federacije Bosne i Hercegvine 48%, teritorija Bosne i Hercegovine 6%.\nUsput, pomozite mi da odgovorim na pitanje, na koje ja nemam odgovor, može li sva entitetska teritorija biti imovina entiteta ili države?\nSvi smo saglasni da teritorija omeđena granicama Bosne i Hercegovine postoji, ali se razlikujemo po tome što neki misle da teritorija pripada državi Bosni i Hecegovini, a drugi misle da ta teritorija pripada entitetima.\nMilorad Dodik tvrdi da teritorija koja je omeđena granicama Republike Srpske pripada tom entitetu.\nOva 24 zastupnika Predstavničkog doma Parlamentarne skupštine Bosne i Hercegovine smatraju da država ima svoju teritoriju i da je to teritorija oba entiteta.\n"Dodik je naveo da teritorija pripada entitetima, ističući i Aneks dva Dejtonskog sporazuma, koji govori o međuentitetskoj granici, dok spoljna granica predstavlja međunarodno priznatu granicu BiH.\n"Imovina može isključivo biti u vlasništvu Republike Srpske i Federacije BiH, dok BiH ima samo granicu. Postoji znak jednakosti između zemljišta i teritorije, a teritorija isključivo pripada entitetima", izjavio je Dodik." (Dodik: Ustavni sud „napao“ teritorijalnu organizaciju BiH - https://www.slobodnaevropa.org/a/30429237.html)\n"Dvadeset i četiri zastupnika Predstavničkog doma Parlmentarne skupštine Bosne i Hercegovine podnijeli su 28. decembra prošle godine zahtjev Ustavnom sudu Bosne i Hercegovine da se izjasni oko rješavanja spora sa entitetom Republika Srpska koji je prouzrokovan donošenjem Odluka o utvrđivanju uslova za dodjelu koncesija putem pregovaračkog postupka za izgradnju i korištenje hidroelektrana (HE) "Buk Bijela", HE "Foča" i HE "Paunci" na rijeci Drini.” ( https://ba.n1info.com/vijesti/ustavni-sud-bih-o-zahtjevu-24-zastupnika-odmah-uzet-u-prioritetno-pripremanje/)\nPodnosioci zahtjeva smatraju da su vlasti Republike Srpske ovim aktivnostima povrijedile Ustav Bosne i Hercegovine i pravo BiH da raspolaže državnom imovinom."\nZanimljivo da nije precizirano ko je druga strana u sporu sa entitetom Republika Srpska! Nemoguće je da je to drugi entitet, entitet Federacija BiH jer on nema nikakve nadležnosti na teritoriju entiteta Republika Srpska. Ne može to biti ni država Bosna i Hercegovina, jer nijedna njena institucija ne može biti strana u sporu jer za to joj treba legitimitet koji ne može imati bez odluke, podrške predstavnika entiteta Republika Srpska u državnim institucijama, što je nemoguća misija!\nSiguran sam da će Ustavni sud BiH zahtjev 24. zastupnika odmah uzeti u prioritetno pripremanje za raspravu, jer ne treba dati mira Republici Srpskoj, odnosno, treba uzburkati duše i um većinskog naroda, srpskog naroda i njegovih političkih predstavnika. Ustavni sud to permanentno i efikasno radi, a zajedno sa njima to isto radi i međunarodna zajednica koja od 1996. godine, (kad su nametnuli odluku o automobilskim tablicama) do danas donosi stotine sličnih odluka.\nNa silu su Republici Srpskoj nametnute mnoge nepravedne odluke Ustavnog suda Bosne i Hercegovine i međunarodne zajednice koje su promjenile izvorni karakter Dejtonskog mirovnog sporazuma. To se pravno određuje kao prenos nadležnosti sa entiteta na državu.\nNeću se u ovom tekstu isključivo baviti samo pravnim normama veće prelazim i na jedno drugo životno, društveno područje, društveni proces. To je kratka analiza i procjena koliko vremena su građani u Republici Srpskoj trošili na razmišljanje o ovom i sličnim problemima i koliko se raznih emocija proizvelo, potrošilo i koji uticaj i posljedice razmišljanja i emocije imaju na političke, društvene, ekonomske, kulturne i socijalne procese u Republici Srpskoj.\nRazmišljam o tome koliko je ljudskog vremena i emocija, građana Republike Srpske, zbog nepravednih ili nametnutih odluka Ustavnog suda i međunarodne zajednice, neproduktino, beskorisno potrošeno, od 1996.godine do danas.\nZbirka potrošenog vremena građana Republike Srpske, zajedno sa potrošenim emocijama, zbog nametnutih nepravednih odluka koje se primjenjuju Republici Srpkoj, nezamislivo, ogromno, neprocjenjivo je nematerijalno bogastvo koje su posjedovali građani Republike Srpske moglo se u tom vremenskom intervalu produktivno i proizvodno iskoristiti da se u Republici Srpskoj: na veći nivo podigne civilizacijsko-kulturni i duhovni život; poveća stepen poštovanja ljudskih prava i sloboda, uspostavi i uvažava istina i pravda za sve, smanji etnička distanca; gradi mirno, stabilno i bezbjedno društvo, podržano i međunarodnim investicijama u ekonomiju, i na kraju, dobili bi ubrzani proces povećanja životnog standarda svih građana Republike Srpske.\nPrenošenje blogova i tekstova sa portala Frontal dozvoljeno je nakon isteka 48 časova od objave bloga ili uz pismeno odobrenje redakcije (09.01.2021)


Općina Stari Grad Sarajevo deložira 20 poslovnih subjekata - Klix.ba\nOpćina Stari Grad Sarajevo deložira 20 poslovnih subjekata\n10.12.2015. u 13:00\nOpćina Stari Grad izdala je ukupno dvadeset Rješenja o iseljenju iz poslovnih prostora koji se nalaze na teritoriji ove općine.\n"Općina Stari Grad Sarajevo je na osnovu izmjena i dopuna Zakona o zakupu poslovnih zgrada i prostorija, zakupcima koji imaju dug za zakupnine poslovnih prostora u Općini Stari Grad Sarajevo, a protiv kojih je pokrenut sudski postupak, izdala Rješenja o iseljenju iz poslovnih prostora", stoji u obrazloženju.\nOpćina je rješenja izdala 4. decembra 2015. godine prema kojima je predviđeni datum početka deložacije 14. decembar ove godine.\nNa spisku za prinudno iseljenje našli su se, između ostalih, poslovni prostori koje koristi Kras, Partizan SD, Hotel Stari Grad (Gazi Husrev-begov vakuf) i Morića Han (Gazi Husrev-begov vakuf).\nKako smo ranije pisali ukupno 43 registrovana subjekta nalazila su se na spisku zakupaca poslovnih prostora s pravom raspolaganja Općine Stari Grad, čiji je pojedinačni aktivni dug za zakupninu više od 10 hiljada KM na dan 25. septembar 2015. godine.\nJedan od većih dužnika bila je Stranka za Bosnu i Hercegovinu koja je Općini dugovala 106.030,94 KM. Na spisku se nalazio i Ekonomski fakultet Univerziteta u Sarajevu koji je Općini dugovao 58.682,66 KM i to za iznajmljivanje prostorija po mjesečnoj cijeni od 2.551,42 KM na Trgu Oslobođenja. Općina Stari Grad jednostrano je raskinula ugovor 23. januara 2014. godine i sa Ekonomskim fakultetom.


Primopredaja Sistema za obaveštavanje i uzbunjivanje - Contango d.o.o.\nU petak 20.decembra 2013.godine u prostorijama preduzeća Rudnik doo izvršena je primopredaja Sistema za obaveštavanje i uzbunjivanje koji je izgrađen na brani jalovišta, prema članu 106. Zakona o vanrednim situacijama (Sl.gl.RS br. 111/09).\nRešenjem Vlade Srbije određeni smo kao ovlašćeno preduzeće za vanredne situacije. Stupanjem na snagu novog Zakona o vanrednim situacijama, pristupilo se revitalizaciji postojećeg ali neupotrebljivog Sistema za OiU. Izradom celokupne projektne dokumentacije, overene od strane Sektora za vanredne situacije, svi poslovi i aktivnosti su završene. Preduzeće Rudnik je sa pet alarmnih stanica povezano sa Regionalnim centrom u Čačku.\nPreduzeće Rudnik je izvršilo zakonom predviđenu obavezu obaveštavanja i uzbunjivanja stanovništva nizvodno od brane jalovišta. Zakonom je predviđeno da upravljanje sistemom za uzbunjivanje vrši nadležna služba Sektora za vanredne situacije Ministarstva unutrašnjih poslova Republike Srbije. Na primopredaji su se obratiti g.Aco Ilić, generalni direktor Rudnika i flotacije “Rudnik” doo, major Borivoje Gačić, komandant vatrogasnog bataljona, sektora za vanredne situacije Čačak, gđa.Bojana Nikolić, načelnik centra za OiU i g.Jovan Kon, pomoćnik direktora za kvalitet i marketing Instituta Mihajlo Pupin.\nPo završetku konferencije potpisan je zapisnik o primopredaji sistema između generalnog direktora Ace Ilića i gđe. Bojane Nikolić, šefa odseka za upravljanje rizicima i civilnu zaštitu u odeljenju za vanredne situacije Čačak.


"Vučić najednom predsednik svih građana" – Otvoreno\nNaslovnaVesti"Vučić najednom predsednik svih građana"\nPredsednik nije čuo onu masu na ulici, već je čuo meštane u Gornjim Nedeljicama i zato je povukao Zakon o eksproprijaciji, za koji tvrdi da nema veze sa Rio Tintom. I najednom se setio da nije bilo ni javne rasprave, a više puta se setio blokade autoputa – počeo je večeras emisiju „Pregled dana“ na Newsmax Adria, Goran Dimitrijević.\n– Srećom, on je sve to primetio i reagovao optužujući nesposobne ministre za previd, priznajući da je zakon traljavo i prebrzo napisan. Kaže, izmeniće se i Zakon o referendumu, ne zato što je loš, već zato što je on najednom predsednik svih građana pa i onih koji mu ne kliču. Aktivisti daju rok od dva dana da se to sve sprovede, inače izlaze na Gazelu.\nA ispod svih ovih današnjih vesti, neki ljudi žele bolje i savremenije obrazovanje za decu, što dale od politike – zaključio je Dimitrijević.


Japan naredio da se obori korejska raketa - 03.02.2016, Sputnik Srbija\nJapan naredio da se obori korejska raketa\nMinistar odbrane Japana Gen Nakatani izdao je naređenje da se obori severnokorejska raketa, kaže se u saopštenju japanskog vojnog resora. 03.02.2016, Sputnik Srbija\n08:27 03.02.2016 (Osveženo: 09:17 03.02.2016)\nMinistar odbrane Japana Gen Nakatani izdao je naređenje da se obori severnokorejska raketa, kaže se u saopštenju japanskog vojnog resora.\nPjongjang je u utorak saopštio Međunarodnoj pomorskoj organizaciji (IMO) i Međunarodnoj telekomunikacionoj uniji (ITU) da namerava da lansira raketu sa Sputnjikom u periodu od 8. do 25. februara u intervalu od 11.30 — 04.30 po srednje evropskom vremenu.\n„Radi sprečavanja nanošenja štete životu i imovini (stanovništva) protiv rakete će biti preduzete potrebne mere, ako se potvrdi da je ona pala na teritoriji naše zemlje“, kaže se u saopštenju.\nMinistarstvo je navelo da planira da obori raketu u vazduhu uz pomoć rakete-presretača SM-3 sa sistema „idžis“ ili protivraketnog vazdušnog sistema „patriot“.\nKako je saopštila agencija Kjoto, naređenje će važiti do 25. februara, s tim što rok može biti produžen. Očekuje se da bi raketa mogla da proleti pored arhipelaga Sakisima na jugu Japana.


Poslovni kursevi i škola estonskog jezika\nSvako ko želi da poboljša svoj poslovni imidž, ukoliko je njegovo poslovanje okrenuto prema skandinavskim firmama, koje sve više otvaraju svoje poslovnice i u Estoniji, bi trebalo da pohađa poslovni kurs estonskog jezika, koji trenutno organizuje jedino Akademija Oxford u Beogradu, ali i u drugim gradovima Srbije u kojima postoji interesovanje za ovakav vid obuke.\nNeophodno je da polaznici koji su zainteresovani da usavrše poznavanje estonskog jezika u poslovnom smislu poseduju određeno predznanje ovog jezika, a njegov stepen će se utvrditi precizno prema rezultatima inicijalnog testa koji mogu uraditi u nekoj od naših poslovnica koja organizuje poslovni kurs estonskog jezika.\nViše za poslovni kurs estonskog jezika\nPoseban vid obuke namenjen svim polaznicima koji žele da poboljšaju svoje znanje estonskog jezika u nekoj od mnogobrojnih oblasti vezanih za kvalitetno poslovanje, poput administracije, menadžmenta, marketinga ili pravilne poslovne komunikacije na ovom jeziku, poslovni kurs estonskog jezika je odličan izbor. Bilo koju oblast poslovanja da želite da usavršite, budite sigurni da to jedino možete ukoliko pohađate poslovni kurs etsonskog jezika koji organizuje Škola stranih jezika Akademije Oxford.\nNastava se može organizovati po principu individualne, grupne ili polaznik može sam osmisliti dinamiku održavanja nastave, a u skladu sa ličnim afinitetima i zahtevima.\nNakon što nam izložite svoje zahteve i uradite test provere nivoa znanja na Vama je da se odlučite i za tip nastave koji želite da pohađate, tako da ćemo zajedno pronaći najbolje moguće rešenje u skladu sa Vašim potrebama !\nSpisak gradova za poslovni kurs estonskog jezika


TANJUG | Inicijativa: Ko je iz Starog grada dozvolio seču stabala?\nInicijativa: Ko je iz Starog grada dozvolio seču stabala?\nInicijativa "Pešaci nisu maratonci" predala je danas zahtev na pisarnici opštine Stari grad da im se dostavi podatak ko je iz opštine potpisao dokument kojim je dozvoljeno seča stabala na Kalemegdanu.\nPredstavnica inicijative "Pešaci nisu maratonci" Tanja Milovanović\nInicijativa:Ko je iz Starog grada dozvolio seču stabala?\nBEOGRAD - Inicijativa "Pešaci nisu maratonci" predala je danas zahtev na pisarnici opštine Stari grad da im se dostavi podatak ko je iz opštine potpisao dokument kojim je dozvoljeno seča stabala na Kalemegdanu.\n"Danas smo ovde da bi tražili dokumentaciju opštine Stari grad iz koje možemo da vidimo kako, zašto i na osnovu čega je opština potpisala dokument i kome je odobrila sečenje stabala na Kalemegdanu", rekla je novinarima predstavnica te inicijative Tanja Milovanović.


"Kozaci Rusije" predstavili igre od Dona do Sibira (VIDEO) — ZoomUe\n„Kozaci Rusije“ predstavili igre od Dona do Sibira (VIDEO)\nby Marija Vranic · Published mart 29, 2018 · Updated mart 29, 2018\nUŽICE – Državni folklorni ansambl Ruske Federacije „Kozaci Rusije“ održao je sinoć koncert u Narodnom pozorištu u Užicu.\nU dvoipočasovnom spektaklu, obučeni u živopisne kostime neobičnog kolorita igrači su prikazali bogatu duhovnu, muzičku i igračku kozačku tradiciju i nasleđe brojnih kozačkih regiona Rusije od reke Dona do Sibira.\nU svoj reportoar uvrstili su i izvođenje pesme „Tamo daleko“ i koreografiju srpskog kola.\nKoncertu su prisustvovala i deca iz srpskih enklava sa Kosova koja borave na Zlatiboru i Užicu i koja su tokom koncerta otpevala dve kosovske pesme.\nKoncert je poklon grada Užica i Srpsko-ruskog kluba, a „Kozaci Rusije“ će se tokom ove turneje predstaviti još u Čačku i u Banjaluci.\nInače, državni ansambl ruskih pesama i igara ,,Kozaci Rusije“ je drugi po značaju ansambl Ruske Federacije iza “Aleksandrova”. Osnovao ga je 1990. godine u gradu Lipeceku narodni umetnik Rusije Leonid Milovanov. I danas, nakon skoro trideset godina, Milovanov uspešno rukovodi ansamblom, koji broji oko 50 članova.\nTags: Kozaci Rusije\nby Marija Vranic · Published decembar 30, 2018\nby branko · Published jun 20, 2015\nby Vesna Đurović · Published avgust 4, 2017\nNext story Posle četri godine završen vodovod u Ršumovićima\nPrevious story Sloboda pred vratima Prve lige (VIDEO)


Za ponedeljak, 23. avgust 2010. godine – Nadlanu.com\nZa ponedeljak, 23. avgust 2010. godine\nBEOGRAD, 23. avgusta 2010. (Beta) – Beogradski dnevni listovi na naslovnim stranama današnjih izdanja uglavnom pišu o predstojećoj raspravi o rezoluciji o Kosovu koju je Srbija podnela Generalnoj skupštini UN, društvenim i ekonomskim temama.\nALO – List naslovnu stranu posvećuje najavi teksta o roditeljima vlasnika kompanije Delta Mirlosava Miškovića, pod naslovom “Mama i tata Mišković”.\nBLIC – Pod naslovom “Ne smeju kući ako ne donesu 1.000 dinara od prošnje” list donosi priču o deci prosjacima. O stanju pravosuđa u Srbiji, u tekstu “Na izvršenje čeka 1,6 miliona presuda”.\nVEČERNJE NOVOSTI – Pod naslovom “Odlučni u Njujorku” list piše o rezoluciji o Kosovu koju je Srbija podnela Generalnoj skupštini UN. O tome da kriminalci iz Srbije i Crne Gore dominiraju evropskim podzemljem “Srpski ‘kumovi’ caruju Evropom”. O incidentu u Urgentnom centur u kome je povređena anesteziolog Irena Jozdić “Doktorki polomili nos”.\nDANAS – U tekstu naslovljenom “Četiri scenarija za Njujork” list piše o predstojećoj raspravi u UN. “Pregovori bez većeg značaja za Vladu Srbije” – o početku novih razgovora sa Međunarodnim monetarnim fondom.\nKURIR – “Mišković želi da postane Crnogorac”, o tome da vlasnik kompanije Delta Miroslav Mišković pregovara sa crnogorskim vlastima o dobijanju državljanstva i pasoša Crne Gore.\nPOLITIKA – O teškoćama u borbi protiv korupcije list piše pod naslovom “Uzbunjivači bez zaštite”. Razgovor sa potpredsednikom vašingtonskog instituta Katon Tedom Karpenterom list donosi pod naslovom “Karpenter: Srpska rezolucija iritira SAD i Evropsku uniju”.\nPREŠ – “Srbiji za Kosovo dati RS!”, prenosi list izjavu potpredsednika vašingtonskog Kejto instituta Teda Karpentera. “U Guči milion ljudi”, o poseti Saboru trubača.\nPRIVREDNI PREGLED – O izgradnji nove fabrike slovenačkog proizvođača autodelova u Batočini kod Kragujevca “Grah: Nova fabrika u novembru”. O nacrtu zakona o fiskalnoj odgovornosti “Posle MMF nad kasom bdi zakon”.


Vesti online / Scena / Šoubiznis / Džordž Kluni doživeo saobraćajku\nDžordž Kluni doživeo saobraćajku\nHolivudski glumac lakše je povređen u saobraćajnoj nesreći na Sardiniji, javili su danas italijanski mediji.\nDžordž Kluni sa suprugom Amal Kluni (Foto: Arhiva)\nKluni (57) je povređen kada je skuterom udario u manji kamion, ubrzo nakon što je napustio hotel, objavio je italijanski magazin "Ki".\nGlumac je prebačen u bolnicu zbog moguće povrede kuka, ali je posle snimanja utvrđeno da nije teže povređen.\nZbog ovoga je Krisi Tejgen kritikovana\nKako je javila Ansa, Kluni je samo povredio koleno.\nPozivajući se na neimenovane izvore, italijanska agencija navodi da je Kluni već izašao iz bolnice.\nKluni je na Sardiniji već mesec dana zbog snimanja serije "Catć 22".\nŠOUBIZNIS Kluni prvi na listi najplaćenijih glumaca u 2018.\nŠOUBIZNIS Glumac naručio napad na sebe, podignuta optužnica\nŠOUBIZNIS Nastavlja se drama u porodici Pit - Džoli\nŠOUBIZNIS Preminuo američki glumac Žan Mišel Vinsent